hotchpotch/miracl-hf-unified huggingface dataset:
মণিকূট
মণিকূট হল অসমের বৈষ্ণব সংস্কৃতির একটি উল্লেখযোগ্য সম্পদ৷ অসমের প্ৰায় প্ৰতিটি গ্রামে নামঘরের সংলগ্ন মণিকূট দেখা যায়৷ নামঘর অথবা কীৰ্তনঘরটি পূর্ব-পশ্চিম মুখে থাকে৷ নামঘরটির পূৰ্ব প্ৰকোষ্ঠের সঙ্গে সাদৃশ্য রেখে মণিকূটটি উত্তর-দক্ষিণ মুখে তৈরি করা হয়৷ এই মণিকূটের মাঝে সিংহাসন বা গুরু আসন স্থাপন করে সেখানে মহাপুরুষ শ্ৰীমন্ত শংকরদেব ও শ্ৰীমন্ত মাধবদেবের কীৰ্তন-দশম, ঘোষা ও রত্নাবলীর যেকোনো একটি পুঁথি সযত্নে স্থাপন করা হয়৷ মণিকূট শব্দের মূলগত অৰ্থ হ’ল রত্ন সজ্জিত ঘর। মণিকূটগুলি সাধারণত দু'চালা৷ বরপেটা সত্ৰের মণিকূটটি চারচালা৷ চালগুলি ভাঁজযুক্ত এবং দেখতে বৰ্তুলাকার৷ সেজন্য একে বলা হয় ভাঁজঘর। প্ৰত্নতাত্ত্বিক রাজমোহন নাথ বৌদ্ধ গ্ৰন্থে উল্লিখিত বাঙ্গলার গৃহ থেকে ভাঁজঘর শব্দটি এসেছে বলে সাব্যস্ত করেছেন৷ মণিকূটটি দেখতে দেবগৃহের শিখরের মত জমকালো না হলেও এর একটা নিজস্ব বৈশিষ্ট আছে৷ অসমের একস্থান থেকে অন্যস্থানে ছড়িয়ে থাকা অগণিত নামঘর ও মণিকূটসমূহ নিয়ে শংকরীয় সংস্কৃতি আজও জীবন্ত ও গতিশীল হয়ে আছে৷
ঢের উমীদ আলী শাহ
ঢের উমীদ আলী শাহ একটি গ্রাম এবং ইউনিয়ন পরিষদ (প্রশাসনিক উপবিভাগ) এবং পাকিস্তানের পাঞ্জাব প্রদেশের মিয়ানওয়ালী জেলার ২৮ টি ইউনিয়নের মধ্যে অন্যতম একটি। এটি মিয়ানওয়ালী তহসিলের 32°49'59N 71°34'28E দ্রাঘিমাংশে এ অবস্থিত।
দের উম্মিদ আলী শাহ পাকিস্তানের পাঞ্জাব অঞ্চল এর একটি অন্যতম শহর। পাকিস্তানের রাজধানী ইসলামাবাদ থেকে প্রায় ১০১ মাইল (বা ১৬৩ কিমি) দক্ষিণ-পশ্চিম অবস্থান করছে।
ডেভিড গ্রীন
ডেভিড মাইকেল গ্রীন (; জন্ম: ১০ নভেম্বর, ১৯৩৯ - মৃত্যু: ১৯ মার্চ, ২০১৬) কার্নারফোনশায়ারের লানেনগান এলাকায় জন্মগ্রহণকারী ওয়েলসীয় বংশোদ্ভূত প্রথম-শ্রেণীর বিখ্যাত ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও গ্লুচেস্টারশায়ারের প্রতিনিধিত্ব করাসহ অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ ডানহাতে ব্যাটিং উদ্বোধনে নামতেন। এছাড়াও ডানহাতে মিডিয়াম পেস বোলিং করতেন ডেভিড গ্রীন।
ওয়েলসের কার্নারফোনশায়ারের লানেনগান এলাকায় ডেভিড গ্রীনের জন্ম। পরিপাটি চুলের অধিকারী ছিলেন তিনি। প্রায়শই ডানহাতে ব্যাটিং উদ্বোধনে মাঠে নামতেন। এছাড়াও মিডিয়াম পেস বোলার হিসেবে সুনাম ছিল তাঁর। ম্যানচেস্টার গ্রামার স্কুলে পড়াশোনা করেছেন। পরবর্তীতে অক্সফোর্ডের ব্রাসেনোজ কলেজে অধ্যয়ন করেন তিনি। ১৯৫৯ থেকে ১৯৬১ সাল পর্যন্ত তিন বছর ঐ কলেজে দলের নিয়মিত ও সফলতম খেলোয়াড়ে পরিণত হয়েছিলেন।
ছুটির দিনগুলোয় ল্যাঙ্কাশায়ারের পক্ষে খেলতেন। প্রথম মৌসুমেই সহস্রাধিক রান তুলেন। তবে বিশ্ববিদ্যালয় মৌসুমে নিজেকে মেলে ধরতে ব্যর্থ হন। ১৯৬২ সালে ল্যাঙ্কাশায়ারের পক্ষে প্রায়শঃই অংশ নিতেন।
১৯৬৩ সালে এক বছর লীগ ক্রিকেট থেকে দূরে ছিলেন ডেভিড গ্রীন। ১৯৬৪ সালে ল্যাঙ্কাশায়ারে ফিরে আসেন ও তিন মৌসুমে নিয়মিতভাবে প্রথম একাদশে খেলতে থাকেন। ১৯৬৫ সালে ৩৫টি প্রথম-শ্রেণীর খেলায় অংশগ্রহণের সুযোগ হয় তাঁর। দুই সহস্রাধিক রান সংগ্রহ করলেও কোন সেঞ্চুরির সন্ধান পাননি তিনি। এরফলে সেঞ্চুরিবিহীন অবস্থায় এক মৌসুমে সর্বোচ্চ রানের নতুন রেকর্ড গড়েন। ঐ মৌসুমে ব্যক্তিগত সর্বোচ্চ রান করেছিলেন ৮৫। ১৯৩৫ সালে সি.বি. হ্যারিস সেঞ্চুরিবিহীন অবস্থায় ১৭০৯ রান করেন। এছাড়াও ১৯৭০ সালের পর দেড় হাজার রান সংগ্রহকারী কোন ব্যাটসম্যানকেই সেঞ্চুরি ছাড়া দেখা যায়নি। ১৯৬৬ সালে মাঝারিমানের মৌসুম অতিবাহনের পর আঘাতপ্রাপ্ত হন ও ১৯৬৭ সালে দলের বাইরে অবস্থান করতে বাধ্য হন। ঐ মৌসুম শেষে ল্যাঙ্কাশায়ার ত্যাগ করার অনুমতিপত্র পেলে গ্লুচেস্টারশায়ারে চলে যান।
১৯৬৮ সালে নতুন কাউন্টি দলে ডেভিড গ্রীনের আক্রমণধর্মী ব্যাটিংয়ের কারণে বেশ দেরীতে ইংল্যান্ড দলের উদ্বোধনী ব্যাটসম্যান হিসেবে অন্তর্ভূক্তির সম্ভাবনা দেখা দেয়। ঐ মৌসুমে ৪০ ঊর্ধ্ব গড়ে ২,১৩৭ রান তুলেছিলেন তিনি। এ পর্যায়ে একমাত্র সম্মাননা হিসেবে ১৯৬৯ সালে উইজডেন কর্তৃক অন্যতম বর্ষসেরা ক্রিকেটারে মনোনীত হন।
১৯৬৯ ও ১৯৭০ সালে আরও দুইটি মাঝারিমানের খেলা উপহার দেয়ার পর প্রথম-শ্রেণীর ক্রিকেট খেলা থেকে দূরে সরে আসেন। এরপর, ব্যবসা ও সাংবাদিকতার দিকে ঝুঁকে পড়েন তিনি। ১৯৮২ থেকে ২০০৯ সাল পর্যন্ত ডেইলি টেলিগ্রাফে ক্রিকেট ও রাগবি খেলাকে ঘিরে লিখতে থাকেন। ক্রিকেটের পাশাপাশি রাগবি খেলায় দক্ষতা প্রদর্শন করেছেন তিনি। সেল আরএফসি’র পক্ষে রাগবি ইউনিয়নে অংশ নিতেন।
১৯ মার্চ, ২০১৬ তারিখে ৭৬ বছর বয়সে ইংল্যান্ডের ডেভনে ডেভিড গ্রীনের দেহাবসান ঘটে।
রায়পুর জেলা
রায়পুর জেলা ভারতের ছত্তীসগঢ় রাজ্যের একটি জেলা। রায়পুর শহরে জেলা প্রশাসনের সদর দপ্তর অবস্থিত। জেলাটি খনিজ সম্পদে সমৃদ্ধ। অনেক বন্যপ্রাণ অভয়ারণ্য এবং দর্শনীয় স্থান আছে এই জেলাতে। জেলার জনসংখ্যা ৪০ লক্ষ।
২০১১ সালের হিসাবে এটি ছত্তীসগঢ়ে সবচেয়ে বেশি জনসংখ্যাযুক্ত জেলা (২১ টির মধ্যে)।
রায়পুর জেলা একসময়ে দক্ষিণ কোসালের অংশ ছিল এবং মৌর্য সাম্রাজ্যের অন্তর্গত ছিল। রায়পুর শহরটি হাইতি রাজাদের রাজধানী ছিল, দীর্ঘদিন ধরে তারা ছত্তিশগড়ের ঐতিহ্যগত দুর্গ নিয়ন্ত্রণ করেছিল। রায়পুর শহরটি ৯ শতকের পর থেকেই বিদ্যমান, শহরটির দক্ষিণ অংশে পুরাতন স্থান এবং দুর্গগুলির ধ্বংসাবশেষ দেখা যায়। দ্বিতীয় পর্যায়ে খ্রিস্টপূর্ব তৃতীয় শতাব্দী পর্যন্ত সাতবাহন রাজারা এই অংশটি শাসন করেছিলেন।
জেলাটি ২২°৩৩' উত্তর থেকে ২১°১৪' উত্তর অক্ষাংশ এবং ৮২°৬' পূর্ব থেকে ৮১°৩৮' পূর্ব দ্রাঘিমাংশের মধ্যে অবস্থিত। এটি উত্তরে মহানদী উপত্যকা এবং দক্ষিণ ও পূর্বের সীমান্তবর্তী অংশে পাহাড় অবস্থিত। সুতরাং, জেলাটি দুটি প্রধান ভূমিরূপে বিভক্ত: ছত্তীসগঢ় সমভূমি এবং পাহাড়ী এলাকা।
রায়পুর জেলার উত্তরে বিলাসপুর জেলা। দক্ষিণে ধামতড়ি জেলা ও গরিবান্দ জেলা। পূর্ব দিকে মহাসমুন্ড জেলা এবং পশ্চিমে দুর্গ জেলা।
মহানদী এই জেলার প্রধান নদী।
রায়পুর জেলা প্রশাসকীয়ভাবে ১৩ টি তহসিল এবং ১৫ রাজস্ব ব্লকে বিভক্ত। এতে দুটি লোকসভা কেন্দ্র (রায়পুর ও মহাসমুন্ড) এবং ১৩ টি বিধানসভা (ছত্তিশগড় বিধানসভা) নির্বাচনী এলাকা রয়েছে। এই অঞ্চলের প্রধান ফসল ধান। এই জেলায় ৫০ টিরও বেশি বড় ও মাঝারী ধরনের শিল্প রয়েছে, যা ১০,০০০ এরও বেশি লোককে চাকরি দিয়েছে।
২০১১ সালের আদমশুমারি অনুসারে রায়পুর জেলার জনসংখ্যা ৪০,৬২,১৬০ জন, যা প্রায় লাইবেরিয়া বা মার্কিন যুক্তরাষ্ট্রের অরেগন রাজ্যের জনসংখ্যার সমান। এটি জনসংখ্যার হিসাবে ভারতের জেলাগুলির মধ্যে ৫৩ তম স্থান অধিকার করেছে (মোট ৬৪০ টির মধ্যে)। জেলার জনসংখ্যা ঘনত্ব হল প্রতি বর্গ কিলোমিটারে ৩১০ জন (৮০০/বর্গ মাইল) অধিবাসী। ২০০১-২০১১ দশকে তার জনসংখ্যা বৃদ্ধির হার ছিল ৩৪.৬৫%। প্রতি ১০০০ জন পুরুষের বিপরীতে রায়পুর জেলায় ৯৮৩ জন নারী রয়েছেন এবং জেলার শিক্ষার হার হল ৭৬.৪৩%।
অঞ্চলে উপজাতির উপর নির্ভর করে জেলার ভাষাগুলি হল হিন্দী বা ছত্তিশগড়ী ভাষার অনুষঙ্গী উপভাষা হাল্বী, গোন্ডি, ভুঞ্জিয়া। প্রায় ৭,০০০ জন ভুঞ্জিয়া আদিবাসী দ্বারা কথিত ভুঞ্জিয়া।
জর্জ রো
জর্জ আলেকজান্ডার রো (; জন্ম: ১৫ জুন, ১৮৭৪ - মৃত্যু: ৮ জানুয়ারি, ১৯৫০) গ্রাহামসটাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ থেকে ১৯০২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন। এছাড়াও, নিচেরসারিতে ডানহাতে ব্যাটিং করতেন জর্জ রো।
দক্ষিণ আফ্রিকার ইতিহাসের শুরুরদিকের অন্যতম সফলতম বোলার হিসেবে সবিশেষ পরিচিতি লাভ করেছিলেন জর্জ রো। ১৫ জুন, ১৮৭৪ তারিখে দক্ষিণ আফ্রিকার গ্রাহামসটাউনে জর্জ রো’র জন্ম।
কারি কাপের সূচনালগ্নে ওয়েস্টার্ন প্রভিন্সের পক্ষে খেলেছেন তিনি। ১৮৯৩-৯৪ মৌসুমে প্রতিযোগিতার চূড়ান্ত খেলায় নাটালের বিপক্ষে প্রথম-শ্রেণীর ক্রিকেটে অভিষেক ঘটে তাঁর। ১৯০৭ সালে প্রাদেশিক দলটির পক্ষে সর্বশেষ খেলায় অংশ নিয়েছিলেন তিনি। স্লো লেফট-আর্ম অর্থোডক্স বোলার ছিলেন তিনি। সমগ্র খেলোয়াড়ী জীবনে তেরোবার ইনিংসে পাঁচ উইকেট দখল করেন ও পাঁচবার খেলায় দশ উইকেট পেয়েছিলেন। ১৮৯৪ সালে প্রথম-শ্রেণীর খেলাবিহীন ইংল্যান্ড সফরে স্বীয় প্রতিভার স্বাক্ষর রাখেন। গ্রীষ্মর ভেজা পরিবেশে শীর্ষস্থানীয় বোলারের মর্যাদা পান। ১২.৮৭ গড়ে ১৩৬ উইকেট পেয়েছিলেন জর্জ রো।
১৯০১ সালে ইংল্যান্ড সফরে ফেনার্সে কেমব্রিজ বিশ্ববিদ্যালয়ের বিপক্ষে খেলায় ব্যক্তিগত সেরা ১৩ উইকেট পেয়েছিলেন ১৫৫ রানের বিনিময়ে। ১৯০৪-০৫ মৌসুমে মোসেল বেতে সাউথ—ওয়েস্ট ডিসট্রিক্টসের বিপক্ষে অনুষ্ঠিত খেলায় নিজস্ব সেরা ৮/২৫ বোলিং পরিসংখ্যান দাঁড় করান। খেলায় তিনি ৫০ রান খরচ করে এগারো উইকেট পেয়েছিলেন। তবে, ব্যাটসম্যান হিসেবে মোটেই সুবিধা করতে পারেননি তিনি। সর্বদাই নিচেরসারিতে ব্যাট হাতে মাঠে নামতেন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন জর্জ রো। ২ মার্চ, ১৮৯৬ তারিখে টেস্ট ক্রিকেটে অভিষেক ঘটে তাঁর।
১৮৯৫-৯৬ মৌসুমে লর্ড হকের নেতৃত্বাধীন ইংল্যান্ড দল দক্ষিণ আফ্রিকা গমন করে। সিরিজের দ্বিতীয় ও তৃতীয় টেস্টে অংশগ্রহণের জন্যে জর্জ রো’কে মনোনীত করা হয়। জোহেন্সবার্গের ওল্ড ওয়ান্ডারার্স গ্রাউন্ডে নিজস্ব প্রথম টেস্টে দ্বিতীয় বলেই টি.সি. ও'ব্রায়ানকে বোল্ড করেন। ইংল্যান্ডের একমাত্র ইনিংসে ৫/১১৫ লাভে স্বীয় সক্ষমতা দেখান। ১৮৯৮-৯৯ মৌসুমে লর্ড হক ও তাঁর ইংরেজ দল পুণরায় দক্ষিণ আফ্রিকায় খেলতে যান। জর্জ রো দুই টেস্ট নিয়ে গড়া সিরিজের উভয় টেস্টেই অংশ নেন। ১৮৬ রান খরচায় তিনি সাত উইকেট পান। সিরিজে সফরকারী দল জয়ী হয়েছিল। ১৯০১ সালে জাতীয় দলের সাথে ইংল্যান্ড গমন করেন। এবারো তিনি স্বীয় সক্ষমতার বহিঃপ্রকাশ ঘটান। সকল প্রথম-শ্রেণীর খেলায় অংশ নিয়ে ১৮.৫৪ গড়ে ১৩৬ উইকেট দখল করেছিলেন।
১৯০২ সালে ইংল্যান্ড সফর শেষে দক্ষিণ আফ্রিকার কেপে যাত্রাবিরতী করে অস্ট্রেলিয়া দল। অক্টোবর ও নভেম্বর মাসে চলা এ সফরে সফরকারীরা অর্ধ-ডজন খেলায় অংশ নিয়েছিল। তিন টেস্টে গড়া সিরিজের একটি টেস্টে জর্জ রো খেলার সুযোগ পেয়েছিলেন। তবে, জোহেন্সবার্গে ড্র হওয়া ঐ টেস্টে খুব কমই সফলতার স্বাক্ষর রেখেছিলেন তিনি।
৮ জানুয়ারি, ১৯৫০ তারিখে ৭৫ বছর বয়সে কেপটাউনের কাছাকাছি এলাকায় জর্জ রো’র দেহাবসান ঘটে। উইজডেনে তাঁর মৃত্যুর বিষয়ে কোন সংবাদ প্রকাশ করেনি।
জোয়াও ফেলিক্স
জোয়াও ফেলিক্স সিকোয়েইরা (জন্ম ১০ নভেম্বর ১৯৯৯) হলেন একজন পর্তুগিজ পেশাদার ফুটবলার যিনি পর্তুগিজ ফুটবল ক্লাব বেনফিকা-এ একজন অ্যাটাকিং মিডফিল্ডার হিসেবে খেলে থাকেন।
তিনি পর্তুগালের ভিসিউ শহরে জন্মগ্রহণ কেেন, পর্তুগালের জনপ্রিয় ফুটবল ক্লাব এফসি পোর্তো-এর কিশোর বিভাগে যোগদান করার পূর্বে, জোয়াও ফেলিক্স ওস এস পেস্টিনহাসে খেলোয়াড়ী উন্নয়ন করেন, যেখানে তিনি সাত বছর অতিবাহিত করেন। তাকে তার চিকন শারীরিক গঠনের কারণে তারা ছেড়ে দেয় এবং তিনি পর্তুগালে রাজধানী লিসবন-এ অবস্থিত জনপ্রিয় পর্তুগিজ ফুটবল ক্লাব এসএল বেনফিকা-এ চলে আসেন।
২০১৬ সালের ১৭ই সেপ্টেম্বর মাসে, মাত্র ১৬ বছর বয়সে জোয়াও ফেলিক্স পর্তুগালের দ্বিতীয় সারির পেশাদার লিগ লিগা প্রো-এ বেনফিকা বি এর হয়ে প্রথম পেশাদার খেলায় অভিষিক্ত হন, খেলাটিতে তিনি তার দলে সতীর্থ "উরেলিও বেটা" এর বদলে ৮৩তম মিনিটে পর্তুগিজ ফুটবল ক্লাব ফ্রিয়ামুন্ডে-এর বিপক্ষে মাঠে নামেন, যেখানে তার দল গোলশূন্য ড্র নিয়ে ম্যাচটি শেষ করে। অভিষিক্ত হওয়ার ফলে, বেনফিকা বি এর হয়ে অভিষেক হওয়ার সবচেয়ে কনিষ্ঠ খেলোয়াড় হিসাবে বোনে যান। ২০১৬-১৭ সালের পুরো মৌসুম মিলিয়ে তিনি ১৩টি ম্যাচ খেলে সর্বমোট ৩টি গোল করেন, প্রথমটি ২০১৭ সালের ১৫ই ফেব্রুয়ারী মানে তার নিজ শহরের দল একাডেমিকো দ্য ভিইসিউ-এর বিপক্ষে হওয়া ম্যাচে ২-১ ব্যাবধানে হারার মধ্যদিয়ে। পরবর্তীতে, ২০১৮ সালের ৩০শে জানুয়ারী মাসে, ঘরের মাঠের খেলায় ফামালিসাও-এর বিপক্ষে ৫-০ গোলে জয় পাওয়া ম্যাচটিতে তিনি হ্যাট-ট্রিক করেন।
২০১৮–১৯ মৌসুমে, জোয়াও ফেলিক্স বেনফিকার প্রথম সারির দলে খেলার সুযোগ পান, ২০১৮ সালের ৮ই আগষ্ট মাসে তিনি পর্তুগালে প্রথম সারির পেশাদার লিগ প্রিমেরিরা লিগা-এ আরেকদল বোয়াভিস্টা-এর বিপক্ষে অভিষিক্ত হন, খেলাটিতে তার দল ২-০ গোল ব্যবধানে জয় পায়। এর এক সপ্তাহ পর, তিনি তার প্রথম প্রিমেরিরা লিগা গোল করেন, এতে তিনি ঐতিহাসিক লিসবন ডার্বিতে গোল করা সর্বকনিষ্ঠ খেলোয়াড় হয়ে যান। পর্তুগালের সর্ববৃহৎ শহর লিসবন-এ অবস্থিত ইস্টাডিও দ্য লুজ স্টেডিয়ামে হওয়া ম্যাচটিতে তার করা একমাত্র গোলেই তার ক্লাব লিজবনের বিপক্ষে ১-১ গোলে ড্র করে।
পার্সি অ্যাডামস
পার্সি ওয়েবস্টার অ্যাডামস (; জন্ম: ৫ সেপ্টেম্বর, ১৯০০ - মৃত্যু: ২৮ সেপ্টেম্বর, ১৯৬২) লন্ডনের সেন্ট প্যানক্রাস এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ১৯২২ সময়কালে সংক্ষিপ্ত সময়ের জন্যে সাসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন পার্সি অ্যাডামস।
পূর্ববর্তী বছরে প্রথম-শ্রেণীর খেলা অনুষ্ঠিত না হওয়ায় ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। এরফলে তিনি খ্যাতির শিখরে পৌঁছেন।
চেল্টেনহাম কলেজে ব্যাটসম্যান ও উইকেট-রক্ষকের দায়িত্ব পালন করতেন পার্সি অ্যাডামস। ১৯১৮ ও ১৯১৯ সালে উইজডেন কর্তৃক বিদ্যালয়ের ছাত্রদেরকে বর্ষসেরা ক্রিকেটারের সম্মাননায় অভিষিক্ত করে। তবে, প্রথম-শ্রেণীর ক্রিকেটে নিজেকে মেলে ধরতে ব্যর্থ হয়েছিলেন তিনি। সাসেক্সের সদস্যরূপে মাত্র একটি প্রথম-শ্রেণীর খেলায় অংশ নিতে পেরেছেন। ১৯২২ সালে কেমব্রিজ বিশ্ববিদ্যালয়ের বিপক্ষে খেলায় তিনি মাত্র দুই রান ও একটি স্ট্যাম্পিংয়ে অংশ নিয়েছেন।
জীবনের শেষদিকে পার্সি’র তুলনায় পিটার নামেই সমধিক পরিচিত ছিলেন। ২৮ সেপ্টেম্বর, ১৯৬২ তারিখে লন্ডনের ওয়েস্টমিনস্টার হাসপাতালে ৬২ বছর বয়সে পার্সি অ্যাডামসের দেহাবসান ঘটে। মৃত্যুর পরদিন দ্য টাইমসে তাঁর মৃত্যু সংবাদ প্রকাশ করা হয়।
প্রফেসর মুহাম্মদ ইয়াহ্ইয়া আখতার
ইয়াহ্ইয়া আখতার (জন্ম: ১৩মার্চ, ১৯৩৬ - বাংলাদেশের একজন বরেণ্য শিক্ষাবিদ, কবি এবং লেখক। চট্টগ্রাম বিশ্ববিদ্যালয় এর রাজনীতি বিজ্ঞান বিভাগের অধ্যাপক এবং সাবেক চেয়ারম্যান।
ছাপচিত্র
প্রিন্টমেকিং বা ছাপচিত্র, সাধারণত কাগজের উপর মুদ্রণ প্রক্রিয়ায় শিল্পকর্ম তৈরির কৌশল। ছাপচিত্র সাধারণভাবে এমন এক মুদ্রণ তৈরির প্রক্রিয়াকে ইঙ্গিত করে যেখানে মৌলিক শিল্পকর্মটির উপাদান বিদ্যমান থাকে, এমনকি এটিকে ওই চিত্রকর্মের আলোকচিত্রের প্রতিভাষও বলা যায়। শুধুমাত্র মনোটাইপিং বা সতন্ত্রছাপের ক্ষেত্র ব্যতীত প্রক্রিয়াটি একইসাথে একাধিক সংস্করণ তৈরি করতে সমর্থ, এবং এই বিষয়টিকে মুদ্রণ বা ছাপ বলা হয়। যদিও সকল ছাপচিত্র হুবুহু বা "অনুলিপি" হিসেবে বিবেচনার পরিবর্তে "মূল" কর্ম হিসেবেই বিবেচিক হয়ে থাকে।
বঙ্গভঙ্গ (দ্ব্যর্থতা নিরসন)
বঙ্গভঙ্গ একটি নাম এর দ্বারা বুঝানো হতে পারেঃ
খন্দকার আবদুল বাতেন
খন্দকার আবদুল বাতেন (জন্ম: ১৭ মে ১৯৪৬ - মৃত্যু: ২১ জানুয়ারি ২০১৯) ছিলেন বাংলাদেশের স্বাধীনতা যুদ্ধের একজন মুক্তিযোদ্ধা এবং রাজনীতিবিদ। তিনি টাঙ্গাইল-৬ আসন থেকে ২০০৮ ও ২০১৪ সালের নির্বাচনে নবম ও দশম জাতীয় সংসদ সদস্য নির্বাচিত হন।
আবদুল বাতেন ১৯৪৬ সালের ১৭ মে টাঙ্গাইল জেলার নাগরপুর উপজেলার কোনড়া গ্রামে জন্মগ্রহণ করেন। তার পিতার নাম খন্দকার সিরাজুল ইসলাম ও মাতার নাম হাজেরা খাতুন। শিক্ষাজীবনে তিনি সরকারী সাদাত বিশ্ববিদ্যালয় কলেজ থেকে বিএ ডিগ্রি অর্জন করেন।
১৯৭১ সালে বাংলাদেশের স্বাধীনতা যুদ্ধ শুরু হলে আবদুল বাতেন টাঙ্গােইলে তার নিজ নামে বাতেন বাহিনী নামে একটি গেরিলা বাহিনী গঠন করেন। এ অঞ্চলে আবদুল কাদের সিদ্দিকীর নেতৃত্বাধীন অপর বাহিনীটি ছিল কাদেরিয়া বাহিনী। বাতেন বাহিনী স্বাধীনতা যুদ্ধের সময় টাঙ্গাইল, মানিকগঞ্জ, পাবনা ও ঢাকার কিছু এলাকায় যুদ্ধে অংশ নেয়। ২১টি কোম্পানি অধীনে ৬৩টি প্লাটুন ও ১০০টি সেকশনে এ বাহিনী পরিচালিত হয়। বাহিনীর প্রধান হিসেবে আবদুল বাতেন বেশ কিছু গেরিলা আক্রমনের নেতৃত্ব দেন।
১৯৭১ সালের ১৮ জুলাই বাতেন অস্ত্র ও প্রশিক্ষণের প্রয়োজনে ভারত গমন করেন। ১৯৭২ সালের ২২ জানুয়ারি তিনি বাংলাদেশে আসেন। ৪ ফেব্রুয়ারি তাকে সংবর্ধনা প্রদান করা হয়।
আবদুল বাতেন ছাত্রজীবনে ছাত্রলীগে যোগদানের মাধ্যেমে রাজনীতির সাথে জড়িত হন। ১৯৬৭-৬৮ মেয়াদে তিনি সরকারী সাদাত বিশ্ববিদ্যালয় কলেজ ছাত্র সংসদের সহ-সভাপতি (ভিপি) এবং ১৯৭০ সালে বাংলাদেশ ছাত্রলীগের টাঙ্গাইল জেলা শাখার সভাপতির দায়িত্ব পালন করেন। বাংলাদেশের স্বাধীনতা যুদ্ধের পর তিনি জাতীয় সমাজতান্ত্রিক দলে (জাসদ) যোগ দেন। পরবর্তীতে জাসদ গণবাহিনী গঠন করলে তিনি এর টাঙ্গাইল অঞ্চলের অধিনায়কের দায়িত্ব পান। ১৯৮৬ সালে নাগরপুর উপজেলা পরিষদের নির্বাচন করে তিনি চেয়ারম্যান নির্বাচিত হন। ১৯৯০-এর দশকে পুনরায় আওয়ামী লীগে যোগদান করেন।
২০০৮ সালে নবম জাতীয় সংসদ নির্বাচনে টাঙ্গাইল-৬ আসন থেকে সতন্ত্র প্রার্থী হিসেবে নির্বাচন করে প্রথমবারের মত সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে তিনি আওয়ামী লীগের মনোনীত প্রার্থী হিসেবে বিনা প্রতিদ্বন্দ্বিতায় নির্বাচিত হন। যদিও ১৯৯৬ সালে সপ্তম ও ২০০১ সালে অষ্টম জাতীয় সংসদ নির্বাচনে আওয়ামী লীগের প্রার্থী হলেও পরাজিত হন।
২০১৯ সালের ২১ জানুয়ারি হৃদরোগে আক্রান্ত হয়ে ৭২ বছর বয়সে আবদুল বাতেন মৃত্যুবরণ করেন। ব্যক্তিগত জীবনে তার দুই ছেলে ও এক মেয়ে রয়েছে।
মিরাকল অন থার্টি ফোর্থ স্ট্রিট
মিরাকল অন থার্টি ফোর্থ স্ট্রিট (; যুক্তরাজ্যে দ্য বিগ হার্ট নামে মুক্তিপ্রাপ্ত) ১৯৪৭ সালের আমেরিকান ক্রিসমাস হাস্যরসাত্মক নাট্যধর্মী চলচ্চিত্র যেটি জর্জ সিয়েটন ভ্যালেন্টাইন ডেভিস এর গল্পের উপর ভিত্তি করে নির্মাণ করেছে। ছবির গল্প নিউ ইয়র্ক শহরের থ্যাংকস গিভিং ডে এবং বড়দিনকে কেন্দ্র করে গড়ে উঠেছে। এটিকে বড়দিনের সেরা চলচ্চিত্র হিসেবে ধরা হয়।
চলচ্চিত্রটি তিনটি একাডেমী পুরস্কার জিতেছে। গোয়েন "শ্রেষ্ঠ পার্শ্ব অভিনেতা", ভ্যালেন্টাইন ডেভিস "শ্রেষ্ঠ লেখা" এবং "মৌলিক কাহিনী" দুটি বিভাগে পুরস্কার জিতেছে।
চলচ্চিত্রটি টার্নার ক্লাসিক মুভি এবং ফেথম ইভেন্টস্ এর অংশ হিসেবে ২০১৫ সালের ডিসেম্বর ২০ এবং ২৩ তারিখে পুনরায় প্রেক্ষাগৃহে মুক্তি পায়।
মিরাকল অন থার্টি ফোর্থ স্ট্রিট চলচ্চিত্রটি বেশিরভাগ সমালোচকদের কাছ থেকে ইতিবাচক সাড়া পায়। চলচ্চিত্রটি বর্তমানে রোটেন টমেটোস এর কাছ থেকে ৯৬% রিভিউ নিয়ে "ফ্রেশ" রেটিং পেয়েছে।
"দ্য ক্যাথলিক লিজিউন অফ ডিকেনসি" চলচ্চিত্রটিকে "বি" রেটিং দেয়। এটি মূলত হয় ওহারা'র চরিত্রটি ছিল তালাকপ্রাপ্ত নারীর ভূমিকায় অভিনয় করা।
প্রাণায়াম
প্রাণায়াম ( ) 
হল একটি সংস্কৃত শব্দ যাকে বৈকল্পিকভাবে "প্রাণের প্রসারণ" (শ্বাসপ্রশ্বাস বা জীবনশক্তি) বা "শ্বাসপ্রশ্বাস নিয়ন্ত্রণ" হিসাবে অনুবাদ করা হয়। শব্দটি দুটি সংস্কৃত শব্দ: "প্রাণ" যার অর্থ জীবনশক্তি (নির্দিষ্টভাবে শ্বাসপ্রশ্বাস হিসাবে পরিচিত), এবং হয় "আয়াম" (প্রাণকে বন্ধন বা নিয়ন্ত্রণ করার জন্য, শ্বাসকৌশলগুলির একটি সেট বোঝানো যেখানে শ্বাসপ্রশ্বাস নির্দিষ্ট ফলাফল তৈরি করতে ইচ্ছাকৃতভাবে পরিবর্তিত হয়) বা "আয়াম"-এর নঞর্থক রূপ, যার অর্থ প্রসারণ বা বৃদ্ধি করা (জীবনশক্তির সম্প্রসারণ হিসাবে)। এটি প্রাচীন ভারতের উৎপত্তি হওয়া একটি যোগীয় শৃঙ্খলা।
"প্রাণায়াম" (দেবনাগরী: "") হল একটি সংস্কৃত যৌগিক শব্দ।
হঠযোগপ্রদীপিকাতে বলা হয়েছে –
এছাড়াও বলা হয়েছে –
আবদুল বাতেন (দ্ব্যর্থতা নিরসন)
আবদুল বাতেন নামে নিম্নের ব্যক্তিবর্গকে নির্দেশ করতে পারেঃ
আব্দুল বাতেন (দ্ব্যর্থতা নিরসন)
আব্দুল বাতেন নামে নিম্নের ব্যক্তিবর্গকে নির্দেশ করতে পারেঃ
আব্দুল বাতেন (পটুয়াখালীর রাজনীতিবিদ)
আব্দুল বাতেন একজন বাংলাদেশী রাজনীতিবিদ এবং সাবেক প্রতিমন্ত্রী। জিয়াউর রহমানের মন্ত্রীসভায় তিনি শিক্ষা মন্ত্রণালয়ের প্রতিমন্ত্রী হিসেবে দায়িত্ব পালন করেন।
আব্দুল বাতেন ১৯৭৯ সালে দ্বিতীয় জাতীয় সংসদ নির্বাচনে পটুয়াখালী-৪ আসন থেকে বাংলাদেশ জাতীয়তাবাদী দলের (বিএনপি) মনোনয়নে নির্বাচন করে সংসদ সদস্য নির্বাচিত হন। ১৯৭৮ সালের ১১ অক্টোবর থেকে ১৯৭৯ সালের ১৫ এপ্রিল পর্যন্ত তিনি শিক্ষা মন্ত্রণালয়ের প্রতিমন্ত্রী ছিলেন।
বাতেন বাহিনী
বাতেন বাহিনী ১৯৭১ সালে বাংলাদেশের স্বাধীনতা যুদ্ধ চলাকালীন সময়ে স্বাধীনতার পক্ষে টাঙ্গাইল জেলায় গঠিত একটি সশস্ত্র গেরিলা বাহিনী। এ বাহিনীর প্রধান ছিলেন খন্দকার আবদুল বাতেন। এ বাহিনী স্বাধীনতা যুদ্ধের সময় টাঙ্গাইল, মানিকগঞ্জ, পাবনা, গাজীপুর, সিরাজগঞ্জ ও ঢাকার কিছু এলাকায় যুদ্ধে অংশ নেয়। ২১টি কোম্পানির অধীনে ৬৩টি প্লাটুন ও ১০০টি সেকশনে বাহিনীটি পরিচালিত হয়। বাহিনীর প্রধান হিসেবে আবদুল বাতেন বেশ কিছু গেরিলা আক্রমনের নেতৃত্ব দেন।
স্বাধীনতা যুদ্ধের সময় আবদুল বাতেন টাঙ্গাইলের সরকারী সাদাত বিশ্ববিদ্যালয় কলেজ ছাত্র সংসদের সহসভাপতি ছিলেন। ১৯৭১ সালের ৩০ মার্চ সখিপুর উপজেলার আছিমতলায় পাকিস্তানি বাহিনীর গুলিতে সাদাত বিশ্ববিদ্যালয় কলেজের ছাত্র জুমারত আলী নিহত হওয়ার পর আবদুল বাতেন তার নিজ এলাকা নাগরপুরে ফিরে আসেন ও তার পরিচিত কয়েকজনকে সাথে নিয়ে বাতেন বাহিনী গঠন করেন। প্রথমদিকে দুটি বন্দুক ও ১৬৫ রাউন্ড গুলি সংগ্রহ করেন। পরবর্তীতে আরও ৮-১০টি বন্দুক সংগ্রহ করেন। অন্যদিকে আবদুল বাতেনের নিজ গ্রাম নাগরপুরের কোনড়াতে মীর শামসুল আলম শাহজাদার নেতৃত্বে ১০ সদস্যের একটি প্রতিরোধ কমিটি গঠিত হয় এবং তারাও বাতেন বাহিনীর সাথে যুক্ত হন।
বাহিনীর নিয়োগ কেন্দ্র স্থাপন করা হয় টাঙ্গাইলের দেলদুয়ার উপজেলার লাউহাটীতে এবং প্রশিক্ষণ কেন্দ্র ছিল টাঙ্গাইল জেলা ও ভারত। শুরুর দিকে নিরাপত্তা ও বেসামরিক প্রধান হিসেবে মীর শামসুল আলম শাহজাদা, তথ্য ও গোয়েন্দা হিসেবে উপেন্দ্র নাথ সরকার, উপপ্রধান (নিয়োগ এবং জয় বাংলা কোম্পানি কমান্ডার) হিসেবে দেলোয়ার হোসেন হারিজ, উপপ্রধান (কোয়ার্টার মাস্টার এবং বঙ্গবন্ধু কম্পানি কমান্ডার) এম এ রশিদ এবং নিয়োগ ও ব্যবস্থাপক হিসেবে খন্দকার আবদুস ছালাম দায়িত্ব পালন করেন। এছাড়া বাহিনীটিতে ৯ জন সহকারী নিরাপত্তা ও বেসামরিক কর্মকর্তা, ২ জন সহকারী নিয়োগ কর্মকর্তা, ১১ জনের চিকিৎসক দল এবং খাদ্য ব্যবস্থাপনায় ৪ জন দায়িত্ব পালন করেন।
বাতেন বাহিনী ১৯৭১ সালের ৪ মে মানিকগঞ্জ জেলার সিঙ্গাইর থানা আক্রমনের মধ্য দিয়ে যুদ্ধ শুরু করে। পরবর্তীতে এ বাহিনী একে একে মানিকগঞ্জ জেলার দৌলতপুর থানা, সাতুরিয়া থানা, ঘিউর থানা, টাঙ্গাইলের নাগরপুর থানা ও সিরাজগঞ্জের চৌহালী থানা আক্রমণ করে এবং দখল করে। ১৯৭১ সালের ১৮ জুলাই বাতেন অস্ত্র ও প্রশিক্ষণের প্রয়োজনে ভারত গমন করেন। এ সময় বাহিনীর প্রধান হিসেবে দায়িত্ব পালন করেন এ কে এম আজাদ শাহজাহান এবং নিরাপত্তা প্রধান ছিলেন মীর শামসুল আলম শাহজাদা। জুলাই মারে পর থেকে ডিসেম্বর পর্যন্ত তাদের নেতৃত্বে যুদ্ধ সংগঠিত হয়।
১৯৭২ সালের ২২ জানুয়ারি আবদুল বাতেন বাংলাদেশে আসেন। তিনি ফিরে আসার পর বাতেন বাহিনী ২৫ জানুয়ারি নাগরপুর ডাকবাংলোতে এবং ৭ ও ৯ মার্চ দেলদুয়ারের লাউহাটী স্কুল মাঠে বাংলাদেশ সরকারের কাছে অস্ত্র জমা দেয়। ৪ ফেব্রুয়ারি আবদুল বাতেনকে সংবর্ধনা প্রদান করা হয়।
হযরত নিজামুদ্দিন মেট্রো স্টেশন
হযরত নিজামুদ্দিন মেট্রো স্টেশন দিল্লি মেট্রোর গোলাপী লাইনের উপর অবস্থিত।এটি ৩১ ডিসেম্বর ২০১৮ সালে খোলা হয়।
দিল্লি মেট্রোর ফেজ ৩ এর অংশ হিসেবে, হযরত নিজামুদ্দিন গোলাপী লাইনের মেট্রো স্টেশন।হযরত নিজামউদ্দীন মেট্রো রিং রোডে অবস্থিত এবং মেট্রো স্টেশন হযরত নিজামউদ্দীন রেলওয়ে স্টেশন এবং সারাই কালে খানের আশেপাশের এলাকাকে সেবা দিয়ে থাকে।
ভারতীয় রেলওয়ের কাছাকাছি হযরত নিজামুদ্দিন রেলওয়ে স্টেশন অবস্থিত।
মুরী
মুরী (পাঞ্জানী, , "মারি", অর্থ "চূড়া") পাঞ্জাবের রাওয়ালপিন্ডি জেলার পীর পাঞ্জাল রেঞ্জের গালাত অঞ্চলে অবস্থিত একটি পর্বত উপকূলীয় শহর। এটি ইসলামাবাদ-রাওয়ালপিন্ডি মহানগর এলাকার সীমানা গঠন করে এবং ইসলামাবাদ থেকে প্রায় ৩০ কিমি (১৯ মা) উত্তরপূর্বে অবস্থান করছে। এটি গড় উচ্চতায় অবস্থিত।
১৮৫১ সালে ব্রিটিশ সৈন্যদের জন্য একটি স্বাস্থ্যনিবাস হিসাবে মুরি প্রতিষ্ঠিত হয়েছিল। ১৮৫৩ সালে মুরিকে স্থায়ী শহর হিসেবে নির্মাণ করা হয়েছিল এবং পরবর্তীকালে একটি গির্জা নির্মাণ করা হয়। এখানকার একটি প্রধান সড়ককে সাধারণত আধুনিক সময়ের মধ্যেও উল্লেখ মল হিসেবে বিবেচনা করা হয়। ১৮৭৬ সাল পর্যন্ত মুরী শিমলা যাওয়ার পথের ঔপনিবেশিক পাঞ্জাব সরকারের গ্রীষ্মকালীন সদর দপ্তর হিসেবে ব্যবহৃত হয়েছিল।
সাদিকাবাদ
সাদিকাবাদ পাকিস্তানের পাঞ্জাব প্রদেশের রহিম ইয়ার খান জেলার সাদিকাবাদ তহসিলের রাজধানী এবং শহর। এটি সিন্ধু ও পাঞ্জাব সীমান্তে অবস্থান করছে।
সিন্ধু নদীর পূর্ব তীরে অবস্থিত সাদিকাবাদ মূলত একটি কৃষি এবং অর্ধ-শিল্পী নগরী এলাকা। বাহাওয়ালপুর রাজ্যের আমির সাদেক মোহাম্মদ খান ভি এর নামে নামকরণ করা হয়। এরপর ১৯৪৮ সালে নতুন শহর হিসেবে উদ্বোধন করা হয়। সাদিকাবাদ তহসিল সদর দপ্তরে অবস্থিত; তবে পার্শ্ববর্তী প্রধান রেল লাইন রাস্তা কেএলপিও রয়েছে।
সাহিওয়াল
সাহিওয়াল (পাঞ্জাবী এবং ) পাকিস্তানের পাঞ্জাব প্রদেশে, একটি শহর। এটি সাহিওয়াল জেলা এবং সাহিওয়াল বিভাগের প্রশাসনিক কেন্দ্র হিসেবে পরিচালিত হয়ে থাকে। সাহিওয়াল লাহোর শহরের প্রধান শহর থেকে প্রায় ১৮০ কিলোমিটার দুরত্বে এবং লাহোর ও মুলতানের মধ্যে অবস্থান করছে। ১৯৯৮ সালের পাকিস্তানের আদমশুমারি হিসাব অনুযায়ী শহরটির জনসংখ্যার ছিল প্রায় ২০৭,৩৮৮ জন এর মত, যার ফলে এটি পাঞ্জাবের ১৪তম বৃহত্তম শহর এবং পাকিস্তানের ২২তম বৃহত্তম শহর হিসেবে মর্যাদা লাভ করেছে।
১৮৬৫ সালে করাচী-লাহোর রেলওয়ে লাইনের ছোট গ্রামটি পাঞ্জাবের লেফটেন্যান্ট-গভর্নর স্যার রবার্ট মন্টগোমারি নামে পরিচিত ছিল। পরবর্তীতে এটি মন্টগোমেরি জেলা রাজধানী করা হয়েছি। কিন্তু ১৯৬৬ সালে সাহিওয়ালের নামে পুনঃনামকরণ করা হয়।
শহরটি সুটলেজ ও রবি নদী মধ্যেবর্তী ঘনবসতিপূর্ণ অঞ্চলে গড়ে উঠেছে। শহরটির প্রধান শস্যগুলি হচ্ছে; গম, তুলা, তামাক, লেবু, আলু এবং তৈলবীজ। তুলাজাতীয় পণ্য এবং লাক্ষিক কাঠের উৎপাদন করা হয়ে থাকে।
সারগোদা
সারগোদা (পাঞ্জাবী এবং ) পাকিস্তানের ১২তম বৃহত্তম শহর। এটি পাকিস্তানের পাঞ্জাব প্রদেশের সারগোদা বিভাগের প্রশাসনিক কেন্দ্র এবং পাকিস্তানের সবথেকে দ্রুততম ক্রমবর্ধমান শহরগুলির মধ্যে একটি।
১৯০৩ সালে ব্রিটিশরা সারগোদার একটি খাল উপনিবেশ হিসেবে প্রতিষ্ঠিত করেছিল এবং প্রাথমিকভাবে এটার সারগোদা নাম দিয়েছিল। ১৯০৩ সালে প্লাগের প্রাদুর্ভাবে এলাকাটি মারাত্মভাবে প্রভাবিত হয়েছিল এবং ১৯০৪ সালে মারাত্মক প্রাদুর্ভাব প্রভাব বিস্তার করেছিল। যদিও এটি একটি ছোট শহর ছিল তবে ব্রিটিশ রয়্যাল এয়ার ফোর্সের কৌশলগত অবস্থানের কারণে এখানে একটি বিমানবন্দর তৈরি করা হয়েছিল।গ্রীষ্মকাল এবং শীতকালে মাঝারি ঠান্ডা তাপমাত্রার সাথে আবহাওয়া অত্যন্ত মিশ্র প্রকৃতির লক্ষ্য করা যায়। সর্বোচ্চ তাপমাত্রা গ্রীষ্মকালে ৫০° সেলসিয়াস (১২২ ডিগ্রি ফারেনহাইট) পর্যন্ত পৌঁছে যায়, যেখানে শীতকালে ঠান্ডা তাপমাত্রা কমতে থাকে।
সরশুনা
সরশুনা হল পশ্চিমবঙ্গের রাজধানী কলকাতার দক্ষিণ পশ্চিম দিকের একটি অঞ্চল। ১৯৮৪ সালের জানুয়ারি মাসে এটি কলকাতা পৌরসংস্থার অধীনে আসে। বেহালা পশ্চিম বিধানসভা কেন্দ্রের অন্তর্গত এটি ।সরশুনা থানা কলকাতা পুলিশের অধীনস্থ।
উল্লেখযোগ্য শিক্ষা প্রতিষ্ঠান হলো সরশুনা কলেজ । ১৯৯৯ সালে স্থাপিত এটি একমাত্র মহাবিদ্যালয় এই অঞ্চলের। এছাড়া রয়েছে সরোজ স্মৃতি সংগীত মহাবিদ্যালয়।
কিছু বিদ্যালয় রয়েছে :
জো উইলওক
জোসেফ জর্জ উইলওক (জন্ম ২০ আগষ্ট ১৯৯৯) হলেন একজন ইংরেজ পেশাদার ফুটবলার, যিনি একজন মিডফিল্ডার হিসেবে জনপ্রিয় ইংলিশ ফুটবল ক্লাব আর্সেনাল-এর হয়ে খেলে থাকেন।
ইংলিশ ক্লাব আর্সেনাল-এর একজন তরুন সৃষ্টি, ২০১৭ সালের ২০শে সেপ্টেম্বর, উইলওক ইংলিশ ফুটবল প্রতিযোগিতামূলক ইএফএল কাপ-এ ডনকাস্টার রোভার্স-এর বিপক্ষে প্রথম জেষ্ঠ পেশাদার খেলোয়াড় হিসেবে অভিষিক্ত হন।
২০১৮ সালের ১৫ই এপ্রিল মাসে, তিনি বর্তমান সময়ে বিশ্বের সবচেয়ে জনপ্রিয় ফুটবল লিগ প্রিমিয়ার লিগ-এ আরেক ইংলিশ ক্লাব নিউক্যাসল ইউনাইটেড-এর বিপক্ষে অভিষিক্ত হন। ২০১৮ সালের ২৯শে নভেম্বর তিনি ইউরোপা লিগ-এর দূরের ম্যাচে ইউক্রেনীয় ফুটবল ক্লাব ভোর্সালকে পোল্টাভা-এর বিপক্ষে তার প্রথম জেষ্ঠ পর্যায়ের গোলটি করেন, খেলাটিতে তার দল ৩-০ গোলে জয়লাভ করে। পরবর্তীতে তিনি, ২০১৯ সালের ৫ই জানুয়ারী এফএ কাপ-এ ব্লাকপুল-এর বিপক্ষে ৩-০ গোলে জয়লাভ করা ম্যাচটিতে তার প্রথম যুগল গোল করেন।
জো'র দু'জন ভাই রয়েছেন, তারা হলেন ফুটবলার ক্রিস এবং ম্যাটি। ২০১৭ সালের মে মাসে যখন ম্যানচেস্টার ইউনাইটেড আর্সেনালের বিপক্ষে একটি রিজার্ভ ম্যাচ খেলেছিলো তখন তিন ভাইদ্বয়ের মধ্যে সবাই একটি একটি ফুটবল পিচ একে অপরকে ভাগ দিয়েছিলেন। উইলওক মন্টসেরাট গোত্রীয়।
তুশা শিন্নি
তুশা শিন্নি (সিলেটি: ꠔꠥꠡꠣ ꠡꠤꠘ꠆ꠘꠤ) হচ্ছে একপ্রকার ময়দার হালুয়া যা বাংলাদেশের সিলেট অঞ্চলের একটি জনপ্রিয় খাবার। সিলেটি রন্ধনশৈলীর এই খাদ্যটি সামান্য মশলাযুক্ত, নরম এবং মিষ্টি স্বাদের। এটি একটি ঐতিহ্যবাহী খাবার যা বিভিন্ন ধর্মীয় অনুষ্ঠানে বহুল প্রচলিত।
ময়দা, চিনি, তেল ও ঘি, এলাচ পরিমানতো, তেজপাতা, বাদাম কুচি, কিসমিস, দারুচিনি এবং পানি। 
প্রথমে একটি পাত্রে গরম পানিতে তেজপাতা, দারুচিনি, এলাচি দিয়ে ফুটিয়ে তাতে চিনি ঢেলে তৈরি করতে হয় সুগন্ধি সিরা। তবে চিনির এ সিরা পাতলা হওয়াই শ্রেয়। তারপর ময়দা ঘিয়ে ভেজে চিনির সিরা ঢেলে অল্প আঁচে বারংবার নাড়তেচাড়তে হয় যতক্ষণ না তুশা উজ্জল বাদামী বর্ণ ধারণ করছে। তবে সতর্ক থাকতে হবে মিশ্রণটি যাতে পুড়ে না যায়, না হলে তেঁতো স্বাদ হয়ে যাবে। কিছুক্ষণের মধ্যে ময়দা চিনির সিরা শুষে নেবে। অতঃপর তাপ কমিয়ে মেশাতে হয় কিশমিশ, বাদাম ইত্যাদি।
২০০২ আন্তর্মহাদেশীয় কাপ
২০০২ আন্তর্মহাদেশীয় কাপ হচ্ছে ২০০২ সালের ৩রা ডিসেম্বর তারিখে আয়োজিত একটি ম্যাচ, যেখানে ২০০১–০২ উয়েফা চ্যাম্পিয়নস লীগ বিজয়ী স্পেনীয় ক্লাব রিয়াল মাদ্রিদ এবং ২০০২ কোপা লিবের্তাদোরেস বিজয়ী প্যারাগুয়ের ক্লাব অলিম্পিয়া মুখোমুখি হয়েছিল। আন্তর্মহাদেশীয় কাপের ইতিহাসে প্রথমবারের মতো ম্যাচটি জাপানের ইয়োকোহামা শহরের আন্তর্জাতিক স্টেডিয়াম ইয়োকোহামায় আয়োজিত হয়েছিল। এই ম্যাচটি অলিম্পিয়া এবং রিয়াল মাদ্রিদের উভয় ক্লাবের জন্যই একটি বিশেষ উপলক্ষ ছিল, কেননা উভয় ক্লাবই ২০০২ সালে তাদের শতবর্ষ উৎযাপন করেছে। রিয়াল মাদ্রিদ আক্রমণভাগের খেলোয়াড় রোনালদো এই ম্যাচের ম্যান অফ দ্য ম্যাচের পুরস্কার জয়লাভ করেছিল। ম্যাচের ১৪তম মিনিটে রোনালদো করা গোলের মাধ্যমে রিয়াল মাদ্রিদে ম্যাচে এগিয়ে যায়। পরবর্তীতে ৮৪তম মিনিটে গুতির করা গোলের মাধ্যমে রিয়াল মাদ্রিদ ২–০ গোলে তাদের জয় নিশ্চিত করে।
শেইখুপুরা
শেইখুপুরা (, ) পাকিস্তানের পাঞ্জাব প্রদেশে অবস্থিত একটি অন্যতম শহর। ১৬০৭ সালে মুগল সম্রাট জাহাঙ্গীর কর্তৃক প্রতিষ্ঠিত শেইখুপুরা বর্তমানে পাকিস্তানের ১৭তম বৃহত্তম শহর এবং শেইখুপুরা জেলার সদর দপ্তর। শহরটি মূলত একটি শিল্প কেন্দ্রীয় অঞ্চল এবং উপগ্রহ শহর, লাহোরের উত্তর-পশ্চিম থেকে প্রায় ৩৮ কিলোমিটার দূরত্বে অবস্থিত।
১৯৫৩–৫৪ লা লিগা
১৯৫৩–৫৪ লা লিগা হচ্ছে লা লিগার ২৩তম মৌসুম। নিজেদের ২য় শিরোপা জয়ের ২১ বছর পর রিয়াল মাদ্রিদ ৩য় বারের মতো লা লিগার শিরোপা তাদের ঘরে তোলে।
বাদিন
বাদিন ( ) পাকিস্তানের প্রধান শহর এবং সিন্ধু প্রদেশের বাদিন জেলার রাজধানী। এটি সিন্ধু নদীর পূর্বদিকে অবস্থিত। অঞ্চলটি তুষারময়, উর্বর এবং ক্রমবর্ধমান সময়ের প্রয়োজনে চাউল উৎপাদনের জন্য উপযুক্ত। শহরটির কাছাকাছি কিছু গুরুত্বপূর্ণ তেল ক্ষেত্র অবস্থিত। বাডিন জেলার প্রধান শহর বাদিন নামক অঞ্চল। ১৯৯৮ সালের আদমশুমারীর হিসাব অনুযায়ী শহরটির জনসংখ্যা ছিল প্রায় ৬১,৩০২ জন এর মত।
বাদিন জেলা ১৯৭৫ সালে প্রতিষ্ঠিত হয়েছিল, এতে ৫টি তালুক বিজ, বাদিন, মাতলি, শহীদ ফজল রাহু, তালহার ও তান্দো বাগো এবং ৪৬ টি ইউনিয়ন পরিষদের সাথে ১৪ রাজস্ব অঞ্চল রয়েছে। এছাড়াও ১১১ টি তাপস এবং ৫৩৫ দেহা রয়েছে। এই জেলাটি হায়দ্রাবাদ এবং উত্তরে মিরপুরখাসা জেলার সীমানা নিয়ে গঠিত হয়েছে। পূর্বে থারপার্কার ও মিরপুরখাস, পশ্চিমে হায়দ্রাবাদ ও থাট্টা জেলা এবং দক্ষিণে ভারতের কুচ জেলা, যেটি ভারতের সাথে আন্তর্জাতিক সীমানা গঠন করে থাকে।
লা ফাব্রিকা
লা ফাব্রিকা হলো রিয়াল মাদ্রিদ যুব একাডেমী এবং খেলোয়াড় তৈরির স্থান যা কান্তেরা নামেও পরিচিত। এটি একটি বিশ্বমানের যুব একাডেমী যা তার ইতিহাস জুড়ে রিয়াল মাদ্রিদের ক্রীড়া সাফল্যতে অবদান রেখেছে। উদাহরণস্বরূপ, ১৯৮০ এর দশকে, রিয়াল মাদ্রিদ ধারাবাহিকভাবে পাঁচটি লা লিগা শিরোপা জিতেছিল, দুটি ধারাবাহিক উয়েফা ইউরোপা লীগ জয় করে এবং তিনটি উয়েফা চ্যাম্পিয়নস লীগে সেমিফাইনালে উঠেছিলো যেই দলের বেশিরভাগ খেলোয়াড় লা ফাব্রিকাতে তৈরি হয়েছিল।
রিয়াল মাদ্রিদ কাস্তিয়া একটি সম্পূর্ণ পেশাদার দল; লা ফাব্রিকায় অন্যান্য সকল দল যুব দল,যাদের বয়সসীমা ৮ থেকে ১৯ বছরের মধ্যে। প্রতিটি যুব দল আলাদা আলাদা লীগে প্রতিদ্বন্দ্বিতা করে। যুব খেলোয়াড়রা যদি রিয়ালের প্রথম দল দলে খেলতে চায় তবে তাদের উন্নতি করতে হবে অগ্রগতি।১২ টি যুবদল ২৭০ জনেরও বেশি খেলোয়াড় খেলে।
হায়দ্রাবাদ (সিন্ধু)
হায়দ্রাবাদ (সিন্ধি এবং ; () পাকিস্তানের সিন্ধু প্রদেশে অবস্থিত একটি অন্যতম শহর। করাচি থেকে ১৪০ কিলোমিটার পূর্বে অবস্থিত হায়দ্রাবাদ হচ্ছে সিন্ধু প্রদেশের দ্বিতীয় বৃহত্তম জনবসতিপূর্ণ অঞ্চল এবং পাকিস্তানের ৮ম বৃহত্তম শহর। ১৭৬৮ খ্রিস্টাব্দে হায়দ্রাবাদের কালহোরা রাজবংশের মিয়া গোলাম শাহ কালহারোর কর্তৃক শহরটি প্রতিষ্ঠিত হয় এবং পরবর্তীকালে ১৮৪৩ সালে ব্রিটিশ রাজধানী করাচিতে স্থানান্তরিত না হওয়া পর্যন্ত তালপুর রাজধানী ছিল।
মহানবী হযরত মুহাম্মদ (সাঃ) এর চাচাতো ভাই এবং ইসলামের চতুর্থ খলিফা আলীর সম্মানে শহরটির নামকরণ করা হয়েছিল। হায়দ্রাবাদের নামের আক্ষরিক অর্থ হচ্ছে "সিংহ নগর" হিসাবে অনুবাদ করা হয়ে থাকে - হায়দার থেকে অর্থ দাড়ায় "সিংহ" এবং আবাদ এর একটি উপধারাকে বোঝায়। তবে এখানে "সিংহ" এর অর্থ বোষায় হযরত আলী এর যুদ্ধের সাহসী ভূমিকাকে। তাই তাকে প্রায়শই আলী হায়দার বলে অভিহিত করা হয়, যার অর্থ হচ্ছে দক্ষিণ এশিয়ার মুসলিমরা "আলি দ্য লায়নহার্ট" বা "আলী সিংহ হৃদয়"।
শাহজাহান মিয়া
শাহজাহান মিয়া একজন বাংলাদেশি রাজনীতিবিদ ও একাদশ জাতীয় সংসদ সদস্য। শাহজাহান মিয়া পটুয়াখালী-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
শাহজাহান মিয়ার জন্ম পটুয়াখালী জেলায়। তিনি তিনবার সংসদ সদস্য নির্বাচিত হয়েছেন।
শাহজাহান মিয়া রাজনীতিতে সক্রিয় ছিলেন এবং তিনি তৃতীয় বারের মতো সংসদ সদস্য নির্বাচিত হয়েছেন।
জন হার্ট
স্যার জন ভিনসেন্ট হার্ট, সিবিই (; ২২ জানুয়ারি ১৯৪০ - ২৫ জানুয়ারি ২০১৭) ছিলেন একজন ইংরেজ অভিনেতা। তিনি পঞ্চাশ বছরের অধিক সময় মঞ্চে ও পর্দায় কাজ করেছেন। হার্টকে ব্রিটেনের অন্যতম সেরা অভিনয়শিল্পী হিসেবে বিবেচনা করা হয় এবং পরিচালক ডেভিড লিঞ্চ তাকে "সোজা কথায় বিশ্বের সেরা অভিনেতা" বলে আখ্যায়িত করেন।
হার্ট "আ ম্যান ফর অল সিজনস্‌" (১৯৬৬) চলচ্চিত্রে রিচার্ড রিচ চরিত্রে অভিনয় করে খ্যাতি অর্জন করেন এবং "টেন রিলিংটন প্লেস" (১৯৭০) চলচ্চিত্রে টিমোঠি ইভানস চরিত্রে অভিনয় করে বাফটা পুরস্কারের মনোনয়ন লাভ করেন। পরবর্তী কালে "দ্য নেকড সিভিল সারভেন্ট" (১৯৭৫) টেলিভিশন চলচ্চিত্রে কুয়েন্টিন ক্রিস্প চরিত্রে অভিনয় করে তার প্রথম বাফটা পুরস্কার অর্জন করেন। ১৯৭৬ সালে তিনি বিবিসির টিভি ধারাবাহিক "আই, ক্লডিয়াস"-এ কালিগুলা চরিত্রে অভিনয় করেন। জেল নাট্যধর্মী "মিডনাইট এক্সপ্রেস" (১৯৭৮) ছবিতে তার অভিনয় তাকে আন্তর্জাতিক অঙ্গনে পরিচিতি পাইয়ে দেয় এবং তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। বিজ্ঞান কল্পকাহিনিমূলক ভীতিপ্রদ "অ্যালিয়েন" (১৯৭৯) ছবিতে নভোচারী কেন চরিত্রে অভিনয় করে তিনি বাফটা পুরস্কারের মনোনয়ন লাভ করেন এবং কয়েকটি প্রকাশনা এই ছবিটি একটি দৃশ্যকে চলচ্চিত্র শিল্পের ইতিহাসে সবচেয়ে স্মরণীয় দৃশ্য বলে উল্লেখ করেছে।
চলচ্চিত্র শিল্পে তার অসামান্য অবদানের স্বীকৃতি হিসেবে ২০১২ সালে তাকে বাফটা আজীবন সম্মাননা পুরস্কার প্রদান করা হয়। নাটকে তার অবদানের জন্য ২০১৫ সালে তিনি নাইট উপাধিতে ভূষিত হন।
পাইপার লরি
পাইপার লরি (; জন্ম: রোসেটা জ্যাকবস, ২২ জানুয়ারি ১৯৩২) হলেন একজন মার্কিন অভিনেত্রী। তিনি "দ্য হাসলার" (১৯৬১), "ক্যারি" (১৯৭৬), ও "চিলড্রেন অব আ লেসার গড" (১৯৮৬) চলচ্চিত্রে অভিনয়ের জন্য প্রসিদ্ধ, এই তিনটি চলচ্চিত্রে অভিনয় করে তিনি তিনটি একাডেমি পুরস্কারের মনোনয়ন লাভ করেছেন। এছাড়া তিনি "দ্য হাসলার" ছবিতে অভিনয়ের জন্য শ্রেষ্ঠ বিদেশি অভিনেত্রী বিভাগে বাফটা পুরস্কার এবং "ক্যারি" ছবিতে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেছেন।
টেলিভিশনের পর্দায় তিনি "ডেজ অব ওয়াইন অ্যান্ড রোজেস" নাটকে কির্স্টেন আর্নেসেন এবং "টুইন পিকস" ধারাবাহিকে ক্যাথরিন মার্টেল চরিত্রে অভিনয়ের জন্য পরিচিত। টেলিভিশনে অভিনয়ের জন্য তিনি আটটি এমি পুরস্কারের মনোনয়ন লাভ করেছেন এবং ১৯৮৭ সালে "প্রমিজ" মিনি ধারাবাহিকে অভিনয় করে একটি প্রাইমটাইম এমি পুরস্কার অর্জন করেছেন। এছাড়া তিনি তিনটি গোল্ডেন গ্লোব পুরস্কারের মনোনয়ন লাভ করেন এবং ১৯৯১ সালে তিনি "টুইন পিকস" ধারাবাহিকে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
চেন্নাই আন্তর্জাতিক বিমানবন্দর মেট্রো স্টেশন
চেন্নাই আন্তর্জাতিক বিমানবন্দর মেট্রো স্টেশন চেন্নাই মেট্রোর ব্লু লাইনের একটি মেট্রো রেলওয়ে স্টেশন। স্টেশনটি চেন্নাই আন্তর্জাতিক বিমানবন্দর এবং মেনাম্বাক্কাম এবং তিরুসুলামের আশেপাশে অবস্থিত এলাকায় মেট্রো রেল পরিষেবা প্রদান করে।
স্টেশনটি বিমানবন্দরের সাথে দ্রুতগামী গণপরিবহন ব্যবস্থার সংযোগ ঘটায়, যার ফলে মেট্রো রেল ও বিমানবন্দরের সংযোগের ক্ষেত্রে দিল্লির পরে চেন্নাই ভারতের দ্বিতীয় শহর হয়ে ওঠে।
স্টেশনটির ভিত্তি ২৪ মে ২০১২ সালে স্থাপিত হয়েছিল। স্টেশনটির স্থাপত্য ও কাঠামোগত নকশা এআইআইয়ের দ্বারা ক্রিয়েটিভ গ্রুপের পরামর্শক্রমে তৈরি করা হয়েছে, তবে স্টেশনটির অভ্যন্তরীণ অংশ সিএমআরএল দ্বারা ডিজাইন করা হয়েছে। মেট্রো স্টেশন নির্মাণের জন্য সময়সীমা ১৪ মাস এবং ₹৪৮০ মিলিয়ন টাকা ইউআরসি কনস্ট্রাকশন কোম্পানি প্রাইভেট লিমিটেড, এরোডকে প্রদান করা হয়েছে।
জুলাই ২০১৪ সালের শেষ নাগাদ স্টেশনটির কাঠামোগত কাজ সম্পন্ন হয়।
স্টেশন ভবনটি একটি বেসমেন্ট, মেঝে, মেট্রো গ্রাউন্ড মেঝে, কনকোর্স, এবং একটি প্ল্যাটফর্ম সঙ্গে একটি পাঁচ স্তরের টার্মিনাল। স্টেশন ১৭,৩০০ বর্গ মিটার আয়তন বিশিষ্ট। যাত্রীদের সরাসরি আন্তর্জাতিক ও গার্হস্থ্য টার্মিনাল থেকে স্টেশনে পৌঁছানোর জন্য় স্টেশনটি কাচের সংযোগকারী টিউব দ্বারা দুটি টার্মিনালগুলিকে সংযুক্ত করবে। স্টেশন একটি স্বনির্ভর গোপন ফিক্স অ্যালুমিনিয়াম ছাদ সঙ্গে একটি আরসিসি শেলের (খোলকের মত গঠন) গঠন বিশিষ্ট ভবন হবে।
স্টেশনে পার্কিং সুবিধা থাকবে এমন কারাগারে কয়েক জন।
২০১৮ সালের হিসাবে প্রায় ৫,০০০ জন যাত্রী প্রতিদিন মেট্রো স্টেশনটি দিয়ে চলাচল করে, এটি চেন্নাইয়ের সবচেয়ে ব্যস্ততম মেট্রো স্টেশনগুলির মধ্যে একটি।
কৌশিক হাসান তাপস
কৌশিক হাসান তাপস হলো বাংলাদেশের একজন সঙ্গীত সুরকার এবং গায়ক। সে পূর্ণদৈর্ঘ্য প্রেম কাহিনী (২০১৩) চলচ্চিত্রের জন্য শ্রেষ্ঠ সুরকারের জাতীয় চলচ্চিত্র পুরষ্কার অর্জন করে। এছাড়াও ২০১৮ সালে শ্রেষ্ঠ বাংলাদেশী সুরকার এবং গায়ক হিসেবে দাদাসাহেব ফালকে সম্মানসূচক খেতাব অর্জন করে।
তিনি বর্তমানে গান বাংলা টিভির সিইও এবং ব্যবস্থাপনা পরিচালক হিসেবে দায়িত্বরত আছেন।
তিনি আট বছর বয়সে তার প্রথম সঙ্গীত অ্যালবাম "পাখিদের পাঠশালা" একুশে বইমেলাতে প্রকাশ করে। সে বাংলাদেশ ইনস্টিটিউট অব ব্রডকাস্টিং আর্টস এ পড়ালেখা করে। সে শিশু একাডেমীতে গান শেখে এবং লোক সঙ্গীত ছায়ানট থেকে। 
২০১৫ সালে তিনি ভারতীয় সঙ্গীত পরিচালক সেলিম মার্চেন্ট এর সাথে কাজ করেন।
তাপস "জিরো টেকনোলজিস", "দ্য ফুয়েল স্টেশন লেভেল" এবং "টিএম প্রোডাকশন" নামে তিনটি কোম্পানি গঠন করেন। 
তাপস ফারজানা মুন্নি নামের একজন বিউটিশিয়ান এবং ফ্যাশন ডিজাইনারকে বিয়ে করেন। তাদের তিনটি সন্তান রয়েছে।
আশীষ কুমার লোহ
আশীষ কুমার লোহ (১০ অক্টোবর ১৯৩৭ - ৪ নভেম্বর ১৯৯৪) ছিলেন একজন বাংলাদেশী নাট্যকার, চিত্রনাট্যকার, লেখক, অভিনেতা ও কৌতুকাভিনেতা। ছোট গল্পকার হিসাবেও তিনি সুনাম অর্জন করেন। তিনি "পরিণীতা" (১৯৮৬) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার অর্জন করেন।লোহ ১৯৩৭ সালের ১০ অক্টোবর ময়মনসিংহ জেলার ঈশ্বরগঞ্জ উপজেলার উচাখিলা ইউনিয়নের গোল্লা জয়পুর গ্রামে জন্মগ্রহণ করেন। বাল্যকালে স্থানীয় প্রাথমিক বিদ্যালয়ে লেখাপড়া শেষে তিনি ময়মনসিংহ জিলা স্কুলে ভর্তি হন। ১৯৫৩ সালে ম্যাট্রিক পাস করে তিনি ময়মনসিংহ আনন্দমোহন কলেজে বিজ্ঞান বিভাগে ভর্তি হন।
কলেজে ছাত্র থাকাকালীন তিনি কৌতুক ও নাটকে অভিনয়ের দিকে ঝুঁকে পরেন। কলেজের বার্ষিক নাটক ও বিভিন্ন অনুষ্ঠানে অভিনয় ও কৌতুক এবং স্থানীয় টাউন হল মঞ্চে নিয়মিত নাটকে অভিনয় করে খ্যাতি অর্জন করেন।
আনন্দমোহন কলেজ থেকে ১৯৫৫ সালে আইএসসি পাস করেন। এরপর তিনি ঢাকায় চলে যান এবং ঢাকার বিভিন্ন মঞ্চ নাটকে অভিনয় ও কৌতুক প্রদর্শন করে ঢাকায় খ্যাতি অর্জন করেন। এই সময় তিনি বেতার ও টেলিভিশনে অভিনয় শিল্পী হিসেবে তালিকাভুক্ত হন।
লোহ শিল্পী হিসাবে তিনি বেতার ও টেলিভিশনে বিভিন্ন নাটকে অংশগ্রহন করা বাদেও তিনি বেতার ও টেলিভিশনের জন্য নাটক লেখা শুরু করেন। কালক্রমে লোহ একজন খ্যাতনামা নাট্যকার হিসাবে নিজেকে প্রতিষ্ঠিত করেন এবং নাট্যভিনয়ে নিজ যোগ্যতার পরিচয় দেন। ষাট দশকে তৎকালীন পাকিস্তান টেলিভিশন ঢাকা কেন্দ্রের ধারাবাহিক কৌতুক নাটক "হীরা- চুনিপান্না"-এ হীরার ভূমকায় অভিনয় করে জনপ্রিয়তা অর্জন করেন। ষাট দশকে তিনি চলচ্চিত্র জগতে অভিনয় করা শুরু করেন। সারা জীবনে তিনি প্রায় চল্লিশিটিরও বেশি সিনেমায় অভিনয় করেন।
তার অভিনীত উল্লেখযোগ্য চলচ্চিত্র গুলো হলো
এফি জার্ভিস
আর্থার হারউড এফি জার্ভিস (; জন্ম: ১৯ অক্টোবর, ১৮৬০ - মৃত্যু: ১৫ নভেম্বর, ১৯৩৩) দক্ষিণ অস্ট্রেলিয়ার হিন্ডমার্শ এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ থেকে ১৮৯৫ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিং করতেন এফি জার্ভিস।
১৮৭৭-৭৮ মৌসুমে সাউথ অস্ট্রেলিয়ার পক্ষে ১৭ বছর বয়সে প্রথমবারের মতো প্রথম-শ্রেণীর খেলায় অংশগ্রহণ করেন। ১৮৯২-৯৩ মৌসুমের শেফিল্ড শিল্ডের খেলায় প্রথমে অংশ নেন। ১৯০০-০১ মৌসুমে ৪০ বছর বয়সে সর্বশেষ প্রথম-শ্রেণীর খেলায় অংশগ্রহণের মানসে মাঠে নামেন তিনি। সাউথ অস্ট্রেলিয়ার দলীয় সহযোদ্ধা জর্জ গিফেনের উইকেট রক্ষণে এফি জার্ভিসের যোগ্যতায় ভূয়সী প্রশংসা করেছিলেন।
সমগ্র খেলোয়াড়ী জীবনে এগারো টেস্টে অংশগ্রহণের সুযোগ পেয়েছিলেন এফি জার্ভিস। ১৫ জানুয়ারি, ১৮৮৫ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেকে ঘটে তাঁর। ১ মার্চ, ১৮৯৫ তারিখে একই দলের বিপক্ষে সর্বশেষ টেস্টে অংশ নিয়েছিলেন তিনি।
দূর্ভাগ্যবশতঃ ঐ সময়ে বিখ্যাত অস্ট্রেলীয় ক্রিকেট তারকা জ্যাক ব্ল্যাকহামের সাথে দলে উইকেট-রক্ষকের অন্তর্ভূক্তির প্রশ্নে প্রবল প্রতিদ্বন্দ্বিতায় অবতীর্ণ হতে হতো তাঁকে। খুব দরকার না পড়লে তাঁকে দলে ঠাঁই দেয়া হতো না। ১৮৮০, ১৮৮৬, ১৮৮৮ ও ১৮৯৩ সালে সর্বমোট চারবার ইংল্যান্ড গমন করেছেন এফি জার্ভিস।
১৫ নভেম্বর, ১৯৩৩ তারিখে ৭৩ বছর বয়সে দক্ষিণ অস্ট্রেলিয়ার হিন্ডমার্শে এফি জার্ভিসের দেহাবসান ঘটে। তাঁর পুত্র হারউড জার্ভিস ও সহোদর ভ্রাতা আলফ্রেড জার্ভিস প্রথম-শ্রেণীর ক্রিকেটে অংশগ্রহণ করেছিলেন।
শখের হাঁড়ি
শখের হাঁড়ি বলতে বোঝানো হয় চিত্রিত মৃৎপাত্রের হাড়ি। আকার-আকৃতির দিক থেকে সাধারণ হাঁড়ির মতো হলেও এর গায়ে উজ্জ্বল রঙ দিয়ে দৃষ্টি নন্দন চিত্র আঁকা হয়। বাঙালি লোকজ এবং সামাজিক উৎসব-পার্বণে ব্যবহার হয় এই পাত্রটি। শৌখিন কাজে ব্যবহৃত হয় বলে এর নাম শখের হাঁড়ি।
হরপ্পা মোহেঞ্জোদারোর সভ্যতার নিদর্শন হিসাবে ধূসর রঙিন মৃৎপাত্র পাওয়া যায় যা একপ্রকার শখের হাঁড়িই। ১৪০৬ খ্রিস্টাব্দে চীনা পর্যটক মা-হুয়ানের ভ্রমণসাহিত্যে প্রথম এই শখের হাঁড়ির উল্লেখ পাওয়া যায়।
লাল,নীল,হলুদ সবুজ রঙ করা এসব হাঁড়িতে ফুল, পাতা, পদ্মফুল, মাছ, প্রজাপতি, পানপাতার নকশা এবং সহযোগী সরাতে নকশা আকা হয়। গড়ন ও ব্যবহার ভেদে যেমন মঙ্গল হাঁড়ি, সাপুড়ে হাঁড়ি, বালির হাঁড়ি, ঝরা হাঁড়ি, ফুল হাঁড়ি, জাগরণ হাঁড়ি, গর্ভ হাঁড়ি, আইবুড়ো হাঁড়ি, বাকু হাঁড়ি ইত্যাদি হাঁড়ির রকমফের রয়েছে।
অঞ্চলভেদে নকশার ভিন্নতা দেখা যায়। রাজশাহীর বাঁয়া, বসন্তপুর ও নবাবগঞ্জের বারোঘরিয়ায় তৈরিকৃত হাঁড়িতে হলদে জমিনের ওপর লাল, নীল, সবুজ ও কালো রঙে আঁকা হয় হাতি, ঘোড়া, মাছ, শাপলা, পদ্ম, দলদাম, রাজহাঁস, পাতিহাঁস, পেঁচা, কবুতর ইত্যাদি। নওগাঁর বাঙ্গালপাড়ার তাঁদের হাঁড়িগুতে লাল রঙের ওপর সাদা কালো ও সরষে ফুলের রঙে আঁকা হয় মাছ, চিরুনি, পাখি, পদ্মফুল। রাজশাহীর পবা থানার বসন্তপুরের হাঁড়িগুলোতে হাতি, ঘোড়া, পাখি, মাছ, রাজহাঁস, পাতিহাঁস, বিভিন্ন ধরনের ফুল, নকশী লতাপাতা, শাপলাফুল, প্যাঁচা, কবুতর, চড়ুই পাখি ইত্যাদির প্রাধান্য থাকে। আবার গোয়ালন্দের হাঁড়িগুলোতে নকশী লতাপাতা, ফুল এর প্রাধান্য থাকে। রাজশাহীতে লাল রঙের, ঢাকা, কুমিল্লা এবং ময়মনসিংহ অঞ্চলে হলুদ রঙের, পশ্চিমবঙ্গের মালদহ, শিলিগুড়ি, উত্তর দিনাজপুরের হাঁড়িতে লাল রঙের প্রাধান্য বেশি থাকে। পাবনা, রাজশাহী, যশোর, রংপুর এবং ময়মনসিংহ জেলারশিল্পীদের চিত্রণ বেশি উন্নত ও সমাদৃত।
অতীতে যখন আধুনিক রঙ ছিলনা তখন আতপ চালের গুঁড়ার তৈরি সাদা রঙ, চুলার কালো কয়লা, হাঁড়ি-পাতিলের নিচের কালো রঙ, লাল ইটের রঙ এবং সিঁদুর রঙ ব্যবহৃত হত। বিভিন্ন প্রক্রিয়ায় জিগা গাছের আঠা, বহেরা ফলের আঠা ব্যাবহার করা হত রঙের স্থায়িত্ব বৃদ্ধি ও চকচকে করে তোলার জন্য।
উত্‍সব, পালা-পার্বণ-পূজাতে গ্রামীণ মেলাগুলোতে শখের হাঁড়ির পসরা দেখা যায়। বিয়ে ও আচার-অনুষ্ঠানে মিষ্টি, পিঠাসহ শখের হাঁড়ি আত্মীয় স্বজনের বাড়িতে উপহার হিসাবে পাঠানো হয়। গর্ভবতী নারীকে স্বাদভক্ষণের জন্য পাঠানো সাত ধরনের মাছ, সাত ধরনের ফল, সাত ধরনের মিষ্টি সহ নানা জিনিস শখের হাড়িতে করে পাঠানো হয়। চাঁপাইনবাবগঞ্জে মেয়ে বিদায়ের সময়ও প্রথম সন্তান প্রসবের পর স্বামীর বাড়িতে যাওয়ার সময় শখের হাঁড়ি দেয়ার রেওয়াজ ছিল। একে শখের চুকাই ও ঝাঁপিও বলা হয়।
বাংলাদেশের সব জায়গায় পাওয়া গেলেও রাজশাহীর সিন্দুরকুসুম্বী, বায়া, হরগ্রাম এবং বসন্তপুর, চাপাই নবাবগঞ্জের শিবগঞ্জ থানার বারোঘরিয়া গ্রাম, ঝিানাইগাতি থানা, ঢাকার নয়ারহাট, কুমিল্লা, গোয়ালন্দ, রাজবাড়ী, ফরিদপুরের কোয়েলজুড়ি ও হাসরা, টাঙ্গাইলের কালিহাতি, জামালপুরের বজরাপুর, চট্টগ্রামের সীতাকুন্ড থানার ইদ্রিলপুর, ময়মনসিংহের বাঙ্গাসুর ইত্যাদি স্থান উল্লেখযোগ্য। রাজশাহীর পুঠিয়া উপজেলার বাঙ্গালপাড়া, নাটোর সদরের পালপাড়া, গুরুদাসপুর উপজেলার নাজিরপুরেও এসব হাঁড়ি তৈরি ও বাজারজাত করা হয়।
লিন্ডা ব্লেয়ার
লিন্ডা ডেনিস ব্লেয়ার (; জন্ম: ২২ জানুয়ারি ১৯৫৯) হলেন একজন মার্কিন অভিনেত্রী, চলচ্চিত্র প্রযোজক, ও প্রাণি অধিকারকর্মী। ব্লেয়ার দি এক্সরসিস্ট (১৯৭৩) চলচ্চিত্রে রিগ্যান চরিত্রে অভিনয়ের জন্য সর্বাধিক পরিচিত, এই কাজের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি এই চরিত্রে পুনরায় "এক্সরসিস্ট টু: দ্য হেরেটিক" (১৯৭৭)-এ অভিনয় করে একটি স্যাটার্ন পুরস্কারের মনোনয়ন লাভ করেন।
ব্লেয়ার পরবর্তী কালে কয়েকটি বিতর্কিত নাট্যধর্মী টেলিভিশন চলচ্চিত্রে অভিনয় করেন, তন্মধ্যে রয়েছে "বর্ন ইনোসেন্ট" (১৯৭৪) ও "সারা টি. - পোট্রেট অব আ টিনেজ অ্যালকোহলিক" (১৯৭৫) এবং ১৯৭৯ সালে সঙ্গীতধর্মী "রোলার বুগি" চলচ্চিত্রে অভিনয় করে যৌন আবেদনের প্রতীক হিসেবে প্রতিষ্ঠা লাভ করেন। ১৯৮০-এর দশকে তিনি একাধিক ভীতিপ্রদ চলচ্চিত্রে অভিনয় করেন, তন্মধ্যে রয়েছে "হেল নাইট" (১৯৮১), জেল নাট্যধর্মী "চেইনড হিট" (১৯৮৩), এবং কাল্ট থ্রিলার "স্যাভেজ স্ট্রিটস" (১৯৮৪)।
১৯৯০-এর দশকে ব্লেয়ার কয়েকটি স্বাধীন চলচ্চিত্র ও বি-শ্রেণির চলচ্চিত্রে এবং টেলিভিশন নাটকে অভিনয় করেন। ২০০১ থেকে ২০০৩ সাল পর্যন্ত তিনি ফক্স চ্যানেলের পারিবারিক রিয়েলিটি ধারাবাহিক "স্কেরিয়েস্ট প্লেসেস অন আর্থ"-এর উপস্থাপনা করেন এবং ২০০৬ সালে "সুপারন্যাচারাল" ধারাবাহিকে অতিথি ভূমিকায় অভিনয় করেন। ২০১০ থেকে ২০১২ সাল পর্যন্ত তিনি অ্যানিমেল প্লেনেটের "পিট বস" ধারাবাহিকে নিজের ভূমিকায় অভিনয় করেন।
বাংলাদেশ চলচ্চিত্র উন্নয়ন কর্পোরেশন
বাংলাদেশ চলচ্চিত্র উন্নয়ন কর্পোরেশন (এফডিসি নামেও পরিচিত) বাংলাদেশের তথ্য মন্ত্রণালয়ের অধীনে থাকা একটি আধা স্বায়ত্তশাসিত সরকারি সংস্থা। এটি বাংলাদেশের চলচ্চিত্র শিল্পের প্রাণকেন্দ্র। এই সংস্থার সাহায্য নিয়ে এ পর্যন্ত প্রায় তিন হাজার পূর্ণদৈর্ঘ্য চলচ্চিত্র মুক্তি পেয়েছে। বর্তমানে এসএম হারুন-অর-রশিদ কর্পোরেশনের ব্যবস্থাপনা পরিচালক।
১৯৫৭ সালের ২৭ মার্চ পূর্ব পাকিস্তান প্রাদেশিক পরিষদে তৎকালীন শিল্পমন্ত্রী শেখ মুজিবুর রহমান (বঙ্গবন্ধু, পরে স্বাধীন বাংলাদেশের প্রধানমন্ত্রী ও রাষ্ট্রপতি) ‘পূর্ব পাকিস্তান চলচ্চিত্র উন্নয়ন সংস্থা বিল, ১৯৫৭’ পেশ করেন। ৩ এপ্রিল পূর্ব পাকিস্তান প্রাদেশিক পরিষদে বিল পাসের মাধ্যমে ‘পূর্ব পাকিস্তান চলচ্চিত্র উন্নয়ন কর্পোরেশন’ প্রতিষ্ঠিত হবার আইন পাশ হয়। আইনটি ১৯ জুন, ১৯৫৭ থেকে কার্যকর হয়। ১৯৫৭ এবং ১৯৫৮ সালে বাংলাদেশে কোনও চলচ্চিত্র মুক্তি পায়নি। ১৯৫৯ সাল থেকে এফডিসি থেকে চলচ্চিত্র নির্মাণ হতে থাকে। বাংলাদেশ চলচ্চিত্র উন্নয়ন কর্পোরেশনের প্রথম চেয়ারম্যান এবং নির্বাহী পরিচালক ছিলেন যথাক্রমে আবুল খায়ের (১৯৫৭-৫৮) এবং নাজীর আহমদ (১৯৫৭-৬২)।
বাংলাদেশের স্বাধীনতার পর এই সংস্থার নাম বদল করে “বাংলাদেশ চলচ্চিত্র উন্নয়ন কর্পোরেশন” নামকরণ করা হয়।
সরকারি ও বেসরকারি পর্যায়ের প্রতিনিধি নিয়ে আট সদস্যের একটি পরিচালনা পর্ষদের মাধ্যমে এর কার্যক্রম পরিচালিত হয়। তথ্য মন্ত্রণালয়ের সচিব পদাধিকারবলে এর চেয়ারম্যান। সংস্থার প্রধান নির্বাহী হলেন ব্যবস্থাপনা পরিচালক। এই কর্পোরেশনের অধীনে প্রায় ৪৫০ জন কর্মকর্তা-কর্মচারী রয়েছে।
চলচ্চিত্র উন্নয়ন সংস্থার আইন অনুযায়ী এর কাজগুলির মধ্যে রয়েছে:
কর্পোরেশনের অধীনে ৯টি শুটিঙের তলা (বর্তমানে ৭টি ব্যবহৃত হয়), ১৪টি রূপ সজ্জার কক্ষ, ১২টি শুটিং ইউনিট, ৩টি সাউন্ড থিয়েটার, রঙিন ও সাদাকালো চলচ্চিত্রের জন্য গবেষণাগার, ১৫টি সম্পাদনা যন্ত্র, অপটিক্যাল মেশিন, চলচ্চিত্র ক্যামেরা, বিভিন্ন ধরনের আলোকবাতি, ব্যাক প্রজেকশন যন্ত্র, পুকুর, কৃত্রিম হ্রদ, বাগান ইত্যাদি রয়েছে। এছাড়া এই সংস্থাটি চলচ্চিত্র নির্মাণ, চলচ্চিত্র প্রযোজনা ও পরিবেশনায় অংশগ্রহণ করা, প্রশিক্ষণ কোর্সের আয়োজন করা, নতুন শিল্পীদের সন্ধান, চলচ্চিত্র নিয়ে উৎসব ও সেমিনারের আয়োজন, বিদেশি চলচ্চিত্র উৎসবের জন্য চলচ্চিত্র বাছাই করা, বিদেশি চলচ্চিত্র উৎসবে অংশগ্রহণ করা, জাতীয় চলচ্চিত্র পুরস্কার কমিটি, চলচ্চিত্র সেন্সর বোর্ড, চলচ্চিত্র অনুদান কমিটি ও চলচ্চিত্র নীতিমালা প্রণয়ন কমিটিতে অংশগ্রহণ করা, প্রকাশনা করাসহ বিভিন্ন কার্যক্রম পরিচালনা করে।
জাব জাব ফুল খিলে
জাব জাব ফুল খিলে হচ্ছে ১৯৬৫ সালের একটি হিন্দি রোমান্টিক চলচ্চিত্র। শশী কাপুর এবং নন্দা চলচ্চিত্রটির নায়ক-নায়িকার ভূমিকায় ছিলেন। চলচ্চিত্রটির গল্প একটি গরীব ছেলেকে নিয়ে যেয়ে কাশ্মীরে নৌকা চালিয়ে জীবিকা নির্বাহ করে এবং একজন ধনী টুরিস্ট মেয়ের প্রেমে পড়ে যায়। চলচ্চিত্রটি ১৯৬৫ সালের অন্যতম সেরা ব্লকবাস্টার চলচ্চিত্র ছিলো, ঐ বছরের সর্বোচ্চ আয়কারী চলচ্চিত্রগুলোর মধ্যে এটি ছিলো নম্বর ২তে। চলচ্চিত্রটির সঙ্গীত পরিচালনার দায়িত্বে ছিলেন কল্যাণজি-আনন্দজি, এঁদের সহকারী হিসেবে ছিলেন লক্ষ্মীকান্ত-পিয়ারেলাল, চলচ্চিত্রটির সঙ্গীত দর্শকদের হৃদয় ছুঁয়ে গিয়েছিলো। চলচ্চিত্রটি আলজেরিয়া এবং ফ্রান্সে প্রদর্শিত হয়েছিলো, ওখানেও চলচ্চিত্রটি মোটামুটি জনপ্রিয়তা পেয়েছিলো। শশী কাপুর মরোক্কো, লিবিয়া এবং আলজেরিয়াতে একজন পরিচিত মুখ হয়ে গিয়েছিলেন। মরক্কোর মানুষ এর আগে রাজ কাপুর এবং পরে ঋষি কাপুরকেও পছন্দ করেছিলো। ১৯৯৬ সালের চলচ্চিত্র রাজা হিন্দুস্তানি এই জাব জাব ফুল খিলে থেকেই অনুপ্রাণিত হয়েছিলো।
আফতাব শিবদাসানি
আফতাব শিবদাসানি (জন্মঃ জুন ২৫, ১৯৭৮) হচ্ছেন ভারতের হিন্দি চলচ্চিত্র শিল্পের একজন অভিনেতা। ১৪ মাস বয়স থাকাকালীন আফতাব সর্বপ্রথম একটি টিভি কমার্শিয়ালে প্রদর্শিত হবার সুযোগ পেয়েছিলেন। চলচ্চিত্র জগতে তিনি পা দেন ১৯৮৭ সালের চলচ্চিত্র "মিঃ ইন্ডিয়া" এর মাধ্যমে যেখানে তিনি শিশুশিল্পীর মর্যাদা পেয়েছিলেন। এরপর "শাহেনশাহ" (১৯৮৮), "চালবাজ" (১৯৮৯), "আওয়াল নাম্বার" (১৯৯০), "সিআইডি" (১৯৯০) এবং "ইনসানিয়াত" (১৯৯৪) চলচ্চিত্রে অভিনয় করেন।
১৯৯৯ সালে আফতাব "মাস্ত" চলচ্চিত্রের মাধ্যমে বলিউডে প্রাপ্তবয়স্ক অভিনেতা এবং নায়ক হিসেবে প্রবেশ করেন, চলচ্চিত্রটি রাম গোপাল ভার্মা পরিচালনা করেছিলেন এবং উর্মিলা মাতন্ডকর আফতাবের বিপরীতে ছিলেন, আফতাব এই চলচ্চিত্রের জন্য 'জী সিনে এ্যাওয়ার্ড ফর বেস্ট মেইল ডেব্যু' এবং 'স্টার স্ক্রীন এ্যাওয়ার্ড' ফর মস্ট প্রমিজিং নিউকামার - মেইল পুরষ্কার জিতেছিলেন। এরপর আফতাব বেশ কয়েকটি বাণিজ্যিকভাবে সফল চলচ্চিত্রে অভিনয় করেন যেমনঃ "কসুর" (২০০১), এই কসুর চলচ্চিত্রের জন্য তিনি 'জি সিনে এ্যাওয়ার্ড ফর বেস্ট এ্যাক্টর ইন এ নেগেটিভ রোল' পুরষ্কার জিতেছিলেন এবং 'ফিল্মফেয়ার বেস্ট ভিলেন এ্যাওয়ার্ড'এ মনোনয়ন পেয়েছিলেন, "কিয়া ইয়েহি পিয়ার হে" (২০০২), "আওয়ারা পাগল দিওয়ানা" (২০০২), "হাঙ্গামা" (২০০৩), "মাস্তি" (২০০৪) ছিলো সফল চলচ্চিত্র। ২০০১ সালের চলচ্চিত্র "পিয়ার ইশক অর মহাব্বাত", ২০০৩ সালের "ডারনা মানা হে" এবং ২০০৩ সালের "ফুটপাত" ছিলো মোটামুটি সফল।
আফতাবের মার নাম হচ্ছে পুটলি এবং বাবার নাম প্রেম শিবদাসানি। তার বাবা পাকিস্তানের সিন্ধু প্রদেশের হিন্দিভাষী এক পরিবারে জন্মেছিলেন এবং তার মা ছিলেন ইরানী বংশোদ্ভূত। মুম্বাইয়ের লোকমান্য তিলক মার্গ এলাকার সেন্ট জেভিয়ার্স হাই স্কুলে পড়তেন আফতাব, এরপর তিনি মুম্বাইয়েরই এইচ আর কলেজ অব কমার্স থেকে স্নাতক সম্পন্ন করেন। ২০১২ সালে আফতাব নিন দুসাঞ্জ নামের এক মেয়েকে বিয়ের আংটি পরান, নিন দুসাঞ্জ পাঞ্জাবি মেয়ে যিনি লন্ডনে বড় হয়েছিলেন এবং পরে হংকংএ বসবাস করা শুরু করেন। ২০১৪ সালে নিন এবং আফতাব বিয়ে করেন একটি প্রাইভেট সেরেমনিতে যেখানে শুধু তাদের পরিবারের সদস্যরা ছিলেন।
নাদিয়া আলী (অভিনেত্রী)
নাদিয়া আলি (জন্ম ২২ জুলাই, ১৯৯১) একজন মার্কিন যৌন-কামনা উদ্রেককারী নৃত্যশিল্পী যিনি ২০১৫ থেকে ২০১৬ পর্যন্ত পর্ণোগ্রাফিতে অভিনয় করেছেন। হিজাব পরে পর্ণোগ্রাফিতে অংশ নেয়ার কারণে তাকে পাকিস্তানে নিষিদ্ধ ঘোষণা করা হয়। এছাড়াও তিনি অনলাইনে শিরচ্ছেদের হুমকি পান।
১৯১১ সালের ২২ শে জুলাই যুক্তরাষ্ট্রের নিউ জার্সিতে নাদিয়া জন্মগ্রহণ করেন। তিনি তার পরিবারের দ্বিতীয় সন্তান। তিনি কখনই তার পরিবারের রক্ষণশীলতাকে মেনে চলত না এমনকি তিনি কখনো হিজাব পরতেন না। তিনি মুসলিম হিসেবে বড় হন। ২০১৬ সালের জুলাইয়ে "রেফিনারি২৯"কে দেওয়া এক সাক্ষাৎকারে তিনি নিজেকে "practicing Muslim" হিসেবে দাবি করেন, তিনি আরও বলেন তার কাজের সময় তিনি নাকি দিনে দুই থেকে তিন বার প্রার্থনা করেন।
নাদিয়া সান ফ্রান্সিসকোতে চলে যান এবং ২০১৩ সালের আগপর্যন্ত ব্যবসা করেন। ২০১৩ সালের তার এক বন্ধুর পরামর্শে এক রাতে ৫০০ ডলার আয়ের উদ্দেশ্যে স্ট্রিপ ক্লাবে স্ট্রিপার হিসেবে কাজ শুরু করেন।
নাদিয়া সাধারণত সেক্সুয়াল ট্যাবু হিসেবে এবং পর্ণোগ্রাফির দুনিয়ায় বেশি সুযোগের আশায় তার পর্ণোগ্রাফি ভিডিওতে হিজাব পরতেন। 
তার "Women of the Middle East" নামক প্রাপ্তবয়স্ক চলচ্চিত্রে তিনি দেখান কিভাবে গৃহ নির্যাতনের মাধ্যমে একজন পুরুষের কামউত্তেজনা জাগানো যায়। তিনি পাকিস্তানের অবস্থা সম্পর্কে বলতে গিয়ে ধর্মের চেয়ে সংস্কৃতিকে বেশি দোষারোপ করেন। তিনি দক্ষিণ এশিয়ার বিশেষ করে পাকিস্তান অঞ্চলের মেয়েদের জন্য একক লেসবিয়ান পর্ণোগ্রাফিতে অভিনয় করতে ইচ্ছাপোষণ করেন। এরপর হিজাব পরে পর্ণোগ্রাফিতে অভিনয়ের জন্য পাকিস্তান থেকে নিষিদ্ধ ঘোষণা করা হয়। এছাড়াও তিনি অনলাইনে শিরচ্ছেদের হুমকি পান।
২০১৬ সালে ২০ টি দৃশ্যপটে অংশগ্রহণের পরে তিনি তার ২১ তম পর্ণোগ্রাফির জন্য একটি পরিকল্পনা খুঁজে পান। পরিকল্পনাটি ছিল ডোনাল্ড ট্রাম্পের মতো দেখতে একজন ব্যক্তি মুসলিম নারীর সাথে সঙ্গম করবেন। এ লক্ষ্যে ফ্লোরিডাতে জায়গা নির্ধারণ করা হয় তবে ২০১৬ পাল্‌স অরলান্ডো শুটিং-এর পরে ভয়ে তা বাতিল করা হয়। পর্ণোগ্রাফিকে "stepping stone" বলে উল্লেখ করে "রিফাইনারি২৯"কে তিনি বলেন, বড় কিছু করার উদ্দেশ্যে তিনি প্রসাদন ব্যবসায় অগ্রসর হবেন।
ফাল্লন
ফাল্লন (জন্ম ১২ মার্চ, ১৯৬৭) একজন আমেরিকান পর্ণোগ্রাফিক অভিনেত্রী তিনি প্রথম পরিচিত হন ছবিতে ejaculating orgasms এর জন্য.
তার পর্ণোগ্রাফি জীবন শুরু হয় ১৯৮৫ সালে। তিনি দুটি প্রাপ্তবয়স্ক চলচ্চিত্রে অংশ নেন যখন তিনি গর্ভবতী ছিলেন। "Ready to Drop 2" এবং "Fallon's Follies" হলো তার প্রাপ্তবয়স্ক চলচ্চিত্রের নাম।
১৯৫৪–৫৫ লা লিগা
১৯৫৩–৫৪ লা লিগা হচ্ছে লা লিগার ২৪তম মৌসুম। এই মৌসুমে রিয়াল মাদ্রিদ ৪র্থ বারের মতো লা লিগার শিরোপা জয়লাভ করে।
এস্তাদিও চামার্তিন
এস্তাদিও চামার্তিন স্পেনের মাদ্রিদে অবস্থিত একটি বহু-ব্যবহৃত স্টেডিয়াম ছিল। এটি ১৯২৪ সালের ১৭ই মে তারিখে উদ্বোধন করা হয়। স্টেডিয়ামে অনুষ্ঠিত প্রথম ম্যাচে নিউক্যাসেল ইউনাইটেডের বিরুদ্ধে রিয়াল মাদ্রিদ মুখোমুখি হয়েছিল। ১৯৪৭ সালে এস্তাদিও সান্তিয়াগো বার্নাব্যু স্টেডিয়ামটি উদ্বোধন করার পূর্ব পর্যন্ত এটি প্রাথমিকভাবে রিয়াল মাদ্রিদের সকল হোম ম্যাচের স্টেডিয়াম হিসেবে ব্যবহৃত হতো। স্টেডিয়ামটিতে একসাথে ২২,৫০০ জন খেলা উপভোগ করতে পারতো।